open-index/open-wikipedia-markdown huggingface dataset:
অৰবিন্দ কেজৰিৱাল

**অৰবিন্দ কেজৰিৱাল**(হিন্দী:अरविंद केजरीवाल) এগৰাকী ভাৰতীয় ৰাজনীতিবিদ, সমাজ সংস্কাৰক তথা দিল্লীৰ সপ্তমগৰাকী মুখ্যমন্ত্ৰী। তেওঁ মুখ্যমন্ত্ৰী হিচাপে ২০১৩-২০১৪ আৰু ২০১৫-২০২৪ চন পৰ্য্যন্ত কাৰ্যনিৰ্বাহ কৰে।

## প্ৰাৰম্ভিক জীৱন
১৯৬৮ চনৰ ১৬ জুনত ভাৰতবৰ্ষৰ হাৰিয়ানাৰ হিচাৰত অৰবিন্দ কেজৰিৱালৰ জন্ম হয়। তেখেতৰ পিতৃ এজন অভিযন্তা আছিল। গোটেই শৈশৱকালটো তখেতে উত্তৰ ভাৰতৰ সৰু নগৰ যেনে সোনেপত, মথুৰা, হিচাৰ আদিতেই অতিবাহিত কৰে।

১৯৮৯ চনত কেজৰিৱালে ইন্ডিয়ান ইনষ্টিটিউট অফ টেকনল'জি, খড়গপুৰ (IIT Kharagpur)ৰ পৰা মেকানিকেল ইঞ্জিনিয়াৰিং বিভাগত বি.টেক ডিগ্ৰী লাভ কৰে।

## জীৱিকা
টাটা ষ্টীল(TATA Steel)ৰ এগৰাকী কৰ্মচাৰী হিচাপে কেজৰিৱালে তেখেতৰ চাকৰি জীৱন আৰম্ভ কৰে। ১৯৯২ চনত কেজৰিৱালে চাকৰীত ইস্তফা দি, কলিকতাত থকা মাদাৰ টেৰেছাৰ মিশ্যনেৰীজ অফ চ্যাৰিটি, উত্তৰ-পূৱ ভাৰতৰ ৰামকৃষ্ণ মিচন, নেহৰু যোগ কেন্দ্ৰ আদিৰ সৈতে ভালেখিনি সময় জড়িত থাকে।

১৯৯৫ চনত এখেতে ভাৰতৰ ৰাজহ সেৱা (Indian Revenue Service (IRS)) বিভাগত আয়কৰ শাখাৰ অতিৰিক্ত আয়ুক্ত হিচাপে কাৰ্য্যভাৰ গ্ৰহন কৰে।

২০০০চনত এখেতে চাকৰীৰ পৰা সাময়িক বিৰতি লৈ দিল্লীত **পৰিৱৰ্তন** নামেৰে এটা সংস্থাৰ জন্ম দিয়ে। ২০০৬ চনৰ ফেব্ৰুৱাৰী মাহত কেজৰিৱালে চাকৰীৰ পৰা অব্যাহতি গ্ৰহন কৰে। 

২০০৬ চনৰ ডিচেম্বৰত কেজৰিৱালে মনিষ শিষোদিয়া আৰু অভিনন্দন শেখ্ৰীৰ সৈতে লগ হৈ **পাব্লিক ক'জ ৰিচাৰ্ছ ফান্ডেচন** নামেৰে আন এটি সংস্থা প্ৰতিস্থা কৰে।

**তথ্যৰ অধিকাৰ**

**[[জন লোকপাল বিল]]**

## ৰাজনৈতিক নিৰ্বাচন

## সন্মান আৰু পুৰষ্কাৰ
* ২০০৪ চন - অশোক ফেল', অশোক ইনোভেটৰচ ফৰ পাব্লিক 
* ২০০৫ চন - সত্যেন্দ্ৰ দুবে স্মাৰক বটাঁ (Satyendra Dubey Memorial Award, IIT Kanpur) 
* ২০০৬ চন - ৰামন মেগচেচে পুৰস্কাৰ 
* ২০০৬ চন - চি এন এন-আই বি এন, ইন্ডিয়ান অফ দা ইয়েৰ 
* ২০০৯ চন - বিশিষ্ট প্ৰাক্তন ছাত্ৰ বটাঁ, ইন্ডিয়ান ইনষ্টিটিউট অফ টেকনল'জি, খড়গপুৰ 
* ২০১০ চন - দা ইক'ন'মিক টাইমচ এৱাৰ্ড 

## সমালোচনাত কেজৰিৱাল
জন লোকপাল বিল সম্বন্ধে চৰকাৰৰ সৈতে হোৱা আলোচনাত নমনীয় নহোৱা বুলি কোনো কোনোৱে সমালোচনা কৰে। 

## তথ্যসূত্ৰ

## বহিঃ সংযোগ

* পৰিৱৰ্তন http://www.pcrf.in/ 
* অৰবিন্দ কেজৰিৱালhttp://www.arvindkejriwal.net/ 
* পাব্লিক ক'জ ৰিচাৰ্ছ ফান্ডেচন http://www.pcrf.in/ 
* Arvind Kejriwal Interview BBC Hindihttp://www.bbc.co.uk/hindi/regionalnews/story/2006/08/060806_information_talkingpoint.shtml
* দুৰ্নীতিৰ বিৰুদ্ধে ভাৰতhttp://www.indiaagainstcorruption.org/ 
* http://timesofindia.indiatimes.com/india/Kejriwal-asks-attackers-employer-to-reinstate-him/articleshow/10434445.cms

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
শ্ৰেণী:ৰমন মেগছেছে বঁটা বিজয়ী
তাৰিকুদ্দিন আহমেদ

**তাৰিকুদ্দিন আহমেদ** () অসমৰ এজন গায়ক আৰু সংগীত পৰিচালক। ১৯৪৮ চনত ‘ইমান ধুনীয়া মুকুতাৰ মালা’ গীতটোৰ জৰিয়তে তেখেতে অসমৰ শ্ৰোতাৰ মাজত সমাদৰ লাভ কৰে। তেখেত আকাশবাণী গুৱাহাটী কেন্দ্ৰ এজন নিয়মীয়া সংগীত শিল্পী আছিল।

## জন্ম
১৯২৩ চনৰ ৪ নৱেম্বৰ তাৰিখে নগাঁও জিলাত তেখেতৰ জন্ম হয়। পিতৃৰ নাম আছিল মহম্মদ চৰিফুদ্দিন আহমেদ আৰু মাতৃৰ নাম আছিল জেবিনা খাটুন।

## সংগীত জীৱন
সৰুতে পিতৃহাৰা হোৱা তাৰিকুদ্দিন আহমেদৰ সংগীতৰ ক্ষেত্ৰখনৰ লগত সম্পৰ্ক আছিল অতিকৈ মধুৰ। ভাৰতীয় শাস্ত্ৰীয় সংগীত জগতখনৰ বিশিষ্ট সংগীতশিল্পী ওমকাৰ নাথ ঠাকুৰ, বড়ে গোলাম আলি খাঁ, ওস্তাদ ফায়াজ খাঁ আদিৰ সংগীতৰ প্ৰতি বাৰুকৈয়ে আকৰ্ষিত হৈছিল তাৰিকুদ্দিন আহমেদে। নগাঁৱৰ সংগীত জগতখনত তেখেতৰ সহযোগী আছিল মলিন বৰা, দুৰ্গাপ্ৰসাদ ভূঁঞা, ইক্ৰামুল মজিদ (পাৰবীন চুলতানাৰ পিতৃ) ইত্যাদি। গীতৰ যোগেদি তাৰিকুদ্দিন আহমেদ শ্ৰোতাৰ মাজত প্ৰথম পৰিচিত হয়, কমলানন্দ ভট্টাচাৰ্য্যৰ গীত ‘মোৰে ফুলনিতে উৰহি পখিলী, ফুলতে পাখি লগাই…’ গীতটিৰ যোগেদি।

১৯৪৮ চনত ক’লম্বিয়া কোম্পানীয়ে তাৰিকুদ্দিন আহমেদৰ কণ্ঠত এখন ৰেকৰ্ড (78RPM) বাণীবদ্ধ কৰে। ইয়াত সন্নিৱিষ্ট গীত ‘ইমান ধুনীয়া মুকুতাৰ মালা, ক’ত পালা তুমি দান…’-ক অসমৰ সৰ্বকালৰ শ্ৰেষ্ঠ গীতসমূহৰ ভিতৰতে ৰখা হয়। এই গীতটিৰ যোগেদিয়েই তেখেত অসমৰ সংগীতপ্ৰেমী সকলৰ মাজত এক পৰিচিত নাম হৈ পৰে। গীতটিৰ লেখক আছিল মলিন বৰা আৰু সুৰেৰে সজাইছিল দুৰ্গাপ্ৰসাদ ভূঞাই। ইয়াৰ পাছতে তেখেতে ১৯৫৪ চনত আকাশবাণী গুৱাহাটীৰ এগৰাকী নিয়মীয়া শিল্পী হিচাবে স্বীকৃতি লাভ কৰে। তাৰিকুদ্দিন আহমেদে ১৯৫৯ চনত মুক্তিপ্ৰাপ্ত পূবেৰুণ কথাছবিৰ সংগীত পৰিচালনাৰ দায়িত্ব পালন কৰিছিল।

## মৃত্যু
১৯৯০ চনৰ ২৯ আগষ্টত এইগৰাকী সংগীত শিল্পীয়ে ইহলীলা সম্বৰণ কৰে।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমীয়া চলচ্চিত্ৰৰ সংগীত পৰিচালক
স্নেহ দেৱী

**স্নেহ দেৱী** এগৰাকী অসমীয়া সাহিত্যিক।

## জন্ম আৰু প্ৰাৰম্ভিক জীৱন
১৯১৬ চনত যোৰহাটত স্নেহ দেৱীৰ জন্ম হয়। এখেতৰ পিতৃৰ নাম আছিল নন্দধৰ বৰুৱা আৰু মাতৃৰ নাম আছিল কিৰণময়ী দেৱী। মাত্ৰ পঞ্চম শ্ৰেণীতে তেখেতে আনুষ্ঠানিক শিক্ষা সমাপ্ত কৰি সৰু কালতে বিবাহপাশত আৱদ্ধ হয়।

## সাহিত্য
১৯৫৩ চনত ‘জোৱাৰৰ পাছত’ নামেৰে এটা গল্প লিখি ৰামধেনুৰ যোগেদি স্নেহ দেৱীয়ে পোনপ্ৰথমবাৰৰ বাবে সাহিত্য জগতত আত্মপ্ৰকাশ কৰে।
### প্ৰকাশিত গল্প সংকলন
* কৃষ্ণা দ্বিতীয়াৰ জোনাক (১৯৫৮)
* স্নেহ দেৱীৰ একুকি গল্প (১৯৮৭)

## সন্মান
১৯৯০ চনত এখেতক মৰোণোত্তৰভাবে সাহিত্য অকাডেমি বঁটাৰে সন্মানিত কৰা হয়।

## মৃত্যু
১৯৯০ চনৰ ৫ অক্টোবৰ তাৰিখে যোৰহাটত স্নেহ দেৱীয়ে ইহলীলা সম্বৰণ কৰে।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
মোৱাম্মাৰ গাড্ডাফি

মোৱাম্মাৰ মহম্মদ আবু মিনয়াৰ আল-গাড্ডাফি ( ** ;[variations] ৭ জুন, ১৯৪২ চন ২০ অক্টোবৰ, ২০১১ চন) কৰ্নেল গাড্ডাফি হিচাপে খ্যাত। তেখেত ১৯৬৯ চনৰ পৰা মৃত্যুক্ষন পৰ্য্যন্ত লিবিয়াৰ নেতা আছিল।

## প্ৰাৰম্ভিক জীৱন
১৯৪২ চনৰ ৭ জুন তাৰিখে লিবিয়াৰ সিৰত জিলাৰ *আবু হাডি* নামৰ গাঁৱত মোৱাম্মাৰ গাড্ডাফিৰ জন্ম হয়। 

আন বহুতো লিবিয়ান শিশুৰ দৰে গাড্ডাফিয়েও শৈশৱকালত লিবিয়া *সাভা* নামৰ ঠাইত পৰম্পৰাগত ধৰ্মীয় শিক্ষা গ্ৰহণ কৰে। ১৯৫৬ চনত, মাত্ৰ ১৪ বছৰ বয়সতে গাড্ডাফিয়ে *[[ইজৰাইল]]-বিৰোধী* আন্দোলনত অংশগ্ৰহণ কৰে। *সাভা*ত শিক্ষাগ্ৰহন কৰি থাকোতে এখেতে *স্কাউত*ৰ প্ৰাৰম্ভিক শিক্ষাও লাভ কৰে। গাড্ডাফিয়ে লিবিয়াৰ মিচৰতত ঘৰুৱা শিক্ষকৰ তত্বাৱধানত ইতিহাস বিষয়ত স্কুলীয়া শিক্ষা সাং কৰে।

*ৰয়েল লিবিয়ান মিলিটেৰী একাডেমী*ৰ পৰা গাড্ডাফিয়ে ১৯৬৬ চনত স্নাতক ডিগ্ৰী লাভ কৰে।

## ৰাজনৈতিক জীৱন

## মৃত্যু
২০ অক্টোবৰ, ২০১১ চন।

## তথ্যসূত্ৰ

শ্ৰেণী:লিবিয়াৰ ব্যক্তি
গৰীয়সী

**গৰীয়সী** অসমীয়া ভাষাৰ এখন সাহিত্য আলোচনী৷ গৰীয়সী আলোচনীৰ বৰ্তমান সম্পাদক হ'ল ৰীতা চৌধুৰী। ইয়াৰ প্ৰতিষ্ঠাপক সম্পাদক চন্দ্ৰপ্ৰসাদ শ‍ইকীয়া তেখেতৰ পাছৰ সম্পাদক হ'ল হৰেকৃষ্ণ ডেকা আৰু ২০০৯ চনৰ পৰা ২০২১ চনৰ জুন মাহলৈ সম্পাদকৰ দয়িত্বত থাকে ড॰ লক্ষ্মীনন্দন বৰা। ট্ৰিবিউন গোষ্ঠীৰ দ্বাৰা প্ৰকাশিত এইখন এখন অসমীয়া মাহেকীয়া আলোচনী।

সাহিত্য বিষয়ক গৱেষণামূলক প্ৰবন্ধ, গল্প, কবিতা, ধাৰাবাহিক আদি প্ৰকাশ কৰাৰ উপৰিও আলোচনীখনত ছেগাচোৰোকাকৈ বিশ্বসাহিত্যৰ শেহতীয়া গতিবিধি সম্পৰ্কীয় প্ৰবন্ধ লগতে বিজ্ঞান সংক্ৰান্তিয় দুই-এটা বিশেষ প্ৰবন্ধও প্ৰকাশ হয়।

আলোচনীখনে ইতিমধ্যে তিনিবাৰ সৰ্বভাৰতীয় ‘কথা’ পুৰস্কাৰ লাভ কৰিছে।

## গৰীয়সীত ধাৰাবাহিকভাৱে প্ৰকাশিত বিখ্যাত গ্ৰন্থ
* যাকেৰি নাহিকে উপাম - লক্ষ্মীনন্দন বৰা
* কালান্তৰৰ গদ্য - ডাঃ ধ্ৰুৱজ্যোতি বৰা
* ছিন্নমস্তাৰ মানুহটো - মামণি ৰয়ছম গোস্বামী
* ফাগুনত আজাৰৰ ফুল - মেদিনী চৌধুৰী
* এটা আলিবাটৰ ইতিকথা - পূৰবী বৰমুদৈ
* মহাভাৰত বিশ্বাস আৰু বিস্ময় - চন্দ্ৰপ্ৰসাদ শ‍ইকীয়া

## বিংশ শতাব্দীৰ শ্ৰেষ্ঠ অসমীয়া
একবিংশ শতাব্দীত প্ৰবেশৰ প্ৰাক মুহূৰ্তত গৰীয়সীয়ে বিংশ শতাব্দীৰ এগৰাকী সৰ্বশ্ৰেষ্ঠ আৰু কুৰিগৰাকী শ্ৰেষ্ঠ অসমীয়াৰ নাম প্ৰকাশ কৰিছিল।
সমীক্ষকসকলৰ সৰ্বসন্মতিক্ৰমে সাহিত্যৰথী লক্ষ্মীনাথ বেজবৰুৱা হৈছে বিংশ শতাব্দীৰ সৰ্বশ্ৰেষ্ঠ অসমীয়া।
সেই তালিকা অনুসৰি কুৰিগৰাকী শ্ৰেষ্ঠ অসমীয়া হ'ল:
* কৃষ্ণকান্ত সন্দিকৈ
* জ্যোতিপ্ৰসাদ আগৰৱালা
* গোপীনাথ বৰদলৈ
* বিষ্ণুপ্ৰসাদ ৰাভা
* ড॰ বাণীকান্ত কাকতি
* অম্বিকাগিৰি ৰায়চৌধুৰী
* ৰাধাগোবিন্দ বৰুৱা
* ড॰ বীৰেন্দ্ৰ কুমাৰ ভট্টাচাৰ্য
* ড॰ মহেশ্বৰ নেওগ
* ড॰ ভূপেন হাজৰিকা
* ড॰ সূৰ্য কুমাৰ ভূঞা
* চৈয়দ আব্দুল মালিক
* বিৰিঞ্চি কুমাৰ বৰুৱা
* হেম বৰুৱা
* চন্দ্ৰপ্ৰভা শইকীয়ানী
* পদ্মনাথ গোহাঞিবৰুৱা
* তৰুণৰাম ফুকন
* নৱকান্ত বৰুৱা
* হোমেন বৰগোহাঞি
* ড॰ ভবেন্দ্ৰ নাথ শইকীয়া

## সহস্ৰাব্দৰ শ্ৰেষ্ঠ অসমীয়া
সহস্ৰাব্দৰ এগৰাকী সৰ্বশ্ৰেষ্ঠ অসমীয়াৰ নাম প্ৰস্তাৱ কৰিলো।
সহস্ৰাব্দৰ সৰ্বশ্ৰেষ্ঠ অসমীয়াৰ তালিকাত নিম্নোক্ত নামটো সমীক্ষকসকলৰ সৰ্বসন্মতিৰ বাবে আগবঢ়োৱা হ'ল:

* (ড০) জুবিন গাৰ্গ

## তথ্যসূত্ৰ

শ্ৰেণী:অসমীয়া আলোচনী
জ্যোতি ভাৰতী

**জ্যোতি ভাৰতী** বা **পকী** হ'ল ৰূপকোঁৱৰ জ্যোতিপ্ৰসাদ আগৰৱালাৰ পিতৃগৃহ। মহাত্মা গান্ধী, মতিলাল নেহৰু, জৱাহৰলাল নেহৰুকে আদি কৰি বহুকেইজন বিশিষ্ট স্বাধীনতা সংগ্ৰামীয়ে জ্যোতি ভাৰতীত পদাৰ্পণ কৰিছিল। এই 'পকী' বা জ্যোতি ভাৰতীৰ স্থাপত্য আৰু নিৰ্মাণশৈলী ৰাজস্থানী আৰু আহোম যুগৰ শৈলীৰ সংমিশ্ৰণত গঢ়ি উঠিছে। ইয়াতেই প্ৰথম অসমীয়া চলচ্চিত্ৰ 'জয়মতী'ৰ আখৰা হৈছিল।

## ইতিহাস

১৮৭৮ চনত তেওঁৰ ককাদেউতাক হৰবিলাস আগৰৱালাই নিৰ্মাণ কৰা ঘৰটোৰ নাম পূৰ্বতে আছিল 'পকী'। সেই সময়ত তেজপুৰত একমাত্ৰ পকী ব্যক্তিগত বাসভৱন আছিল বাবেই এই ঘৰটোক 'পকী' নামেৰে জনা গৈছিল। ইয়াতে ১৯৫১ চনৰ ১৭ জানুৱাৰীত জ্যোতি প্ৰসাদ আগৰৱালাই শেষ নিশ্বাস ত্যাগ কৰিছিল। ১৯৭৭ চনৰ ১৭ জানুৱাৰীত জ্যোতি প্ৰসাদ আগৰৱালাৰ মৃত্যু দিৱসৰ দিনটোত অসম চৰকাৰে 'পকী' অধিগ্ৰহন কৰে। পৰৱৰ্তী সময়ত 'পকী'ক ব্যক্তিগত বাসভৱনৰ সলনি জ্যোতিভাৰতী নামেৰে এক সাংস্কৃতিক কেন্দ্ৰলৈ ৰূপান্তৰিত কৰা হয়। চৰকাৰে আগৰৱালা পৰিয়ালক ৪ (চাৰি) লাখ টকা দি জ্যোতি ভাৰতীক চৰকাৰীকৰণ কৰে।

thumb|200px|right|জ্যোতি ভাৰতীৰ সন্মূখৰ দৃশ্য

## পকীত থকা বিভিন্ন সামগ্ৰী
ইয়াত জ্যোতিপ্ৰসাদ আগৰৱালাৰ গীতৰ গ্ৰামোফোন ৰেকৰ্ড, তেওঁৰ হাতৰ আখৰ থকা কাগজ, বিভিন্ন তথ্য-পাতি, শোৱা পালেং আদি সংৰক্ষণ কৰি ৰখা হৈছে। জ্যোতি ভাৰতীৰ যাদুঘৰত শৈশৱৰ বিষ্ণুপ্ৰসাদ ৰাভাৰ ফটো (ঢাকাত থাকোঁতে), নটসূৰ্য ফণী শৰ্মা, নৃত্যশিল্পী শোণিত কোঁৱৰ গজেন বৰুৱা, গীত ৰচি থকা অৱস্থাত বিষ্ণু প্ৰসাদ ৰাভাৰ ফটো, ৰূপকোঁৱৰৰ মাতৃ কিৰণময়ী আগৰৱালাৰ গহনা থোৱা যতন,  জ্যোতি প্ৰসাদৰ অৰ্গেন আদি সংৰক্ষিত হৈ আছে।

## তথ্য সংগ্ৰহ

শ্ৰেণী:শোণিতপুৰ জিলাৰ পৰ্যটনস্থলী‎
শ্ৰেণী:তেজপুৰ‎
শ্ৰেণী:অসমৰ সংগ্ৰহালয়
নাৰায়ম

**নাৰায়ম** (মালায়ালম: നാരായം) (সংস্কৃত: नाराच - *সৰু কাঁৰ*) বা **ezhuthani** (মালায়ালম: എഴുത്താണി) হৈছে দক্ষিণ ভাৰত, শ্ৰীলংকা তথা এচিয়াৰ অন্যান্য ওচৰচুবুৰীয়া অঞ্চলত প্ৰাচীন কালৰপৰাসই ব্যৱহৃত এক লেখন সঁজুলি (stylus)। দেখাত বা ব্যৱহাৰত যদিও ই আধুনিক কলমৰ দৰেই, দৰাচলতে চিঞাঁহী ব্যৱহাৰ কৰি লিখাৰ পৰিৱৰ্তে ইয়াক তালপাতত চিহ্ণ "কাটিবলৈহে" ব্যৱহাৰ কৰা হৈছিল। প্ৰকৃতাৰ্থত নাৰায়ম লিখকৰ হাতত সুন্দৰবভাবে খাপ খাই পৰাকৈ সাজি লোৱা আগত জোং থকা এডাল লোৰ দণ্ড।

নাৰায়মক থালিয়'লা (Thaliyola) নামেৰে জনাজাত বিশেষভাৱে প্ৰস্তুত এচীয় পালমীৰা তাল (Asian palmyra palm) পাতত চিহ্ন কাটি লিখিবলৈ ব্যৱহাৰ কৰা হৈছিল। সেই সময়ত সেই অঞ্চলত ইয়েই প্ৰমুখ লিখন সঁজুলি আছিল।

লিখকৰ পছন্দ, সামাজিক মৰ্য্যদা আদি অনুসৰি নাৰায়মৰো বিভিন্ন ৰূপ আছিল। সময়ত ইয়াক অলংকাৰৰূপেও ব্যৱহাৰ কৰা হৈছিল। তালপাতত লিখাৰ উপৰিও ইয়াক লিখিত তালপাতত ফুটা কৰি কিতাপ আকাৰে সুতাৰে বান্ধি ৰখাৰ সুবিধা কৰিবলৈও ব্যৱহাৰ কৰা হৈছিল।

## প্ৰাসংগিক দ্ৰষ্টব্য
*লিখন সঁজুলি
*পাখি কলম

## তথ্য সংগ্ৰহ

শ্ৰেণী:লিখন সঁজুলি
ইউবাণ্টু

**ইউবাণ্টু** (; উচ্চাৰণ:/ʊˈbʊntuː/) হৈছে ডেবিয়ান ডিষ্ট্ৰীবিউশ্যন বা সংকলনৰ ওপৰত ভিত্তি কৰি নিৰ্মাণ কৰা এক কম্পিউটাৰ অপাৰেটিং চিষ্টেম, যাক বিনামূলীয়া আৰু মুকলি উৎস চফ্টৱেৰ ৰূপে বিতৰণ কৰা হয়। এই অপাৰেটিং চিষ্টেমটোক দক্ষিণ আফ্ৰিকীয় এক প্ৰচলিত প্ৰবাদ *ইউবাণ্টু*-ৰ পৰা নামকৰণ কৰা হৈছে। এই শব্দৰ অৰ্থ হ’ল "অন্যজনৰ বাবে মানৱতা"৷ ইউবাণ্টুক মূলতঃ ব্যক্তিগত কম্পিউটাৰৰ উদেশ্যে নিৰ্মাণ কৰা হৈছে যদিও ইয়াৰ এক চাৰ্ভাৰ সংকলনো পোৱা যায়।

## সংস্কৰণ

### ইউবাণ্টুত ব্যৱহৃত বিভিন্ন চফ্টৱেৰৰ সংস্কৰণসমূহ

ভিন্ন বেকগ্ৰাউণ্ডত থকা চফ্টৱেৰসমূহ ইউবাণ্টুৰ অবিকল্পিত (ডিফল্ট) এপ্লিকেচন নহয়। 

## তথ্যসূত্ৰ

শ্ৰেণী:কম্পিউটাৰ বিজ্ঞান
শ্ৰেণী:লীনাক্স
শ্ৰেণী:অপাৰেটিং চিষ্টেম
চেতন ভগত

**চেতন ভগত** (; ) এজন ভাৰতীয় ঔপন্যাসিক, নিবন্ধকাৰ, বক্তা, আৰু চিত্ৰনাট্যকাৰ। তেওঁ কৰ্মৰাজীৰ ভাষা ইংৰাজী। আই আই টি দিল্লী আৰু আই আই এম আহমেদাবাদৰ প্ৰাক্তন ছাত্ৰ ভগতে তেওঁ প্ৰথম উপন্যাস "*ফাইভ পইণ্ট চামৱান*"-ৰ জৰিয়তে ভাৰতীয়ৰ লগতে বিদেশী পাঠকৰ মাজত জনপ্ৰিয়তা লাভ কৰিবলে সক্ষম হয়। বৰ্তমানলৈকে তেওঁৰ দ্বাৰা লিখিত পাঁচোখন উপন্যাসেই বেষ্টছেলাৰৰ খিতাপ লাভ কৰিছে তাৰে মাজৰ দুখনক বলিউডৰ চলচ্চিত্ৰৰ ৰূপো দিয়া হৈছে। 
ঔপন্যাসিকৰ লগতে ভগত এজন স্তম্ভ লেখক। তেওঁৰ প্ৰধানতঃ কেৰিয়াৰ, যুবশক্তি, আৰু ৰাষ্ট্ৰীয় উন্নয়নক উদ্দেশ্য কৰি লিখা নিবন্ধসমূহ হিন্দী আৰু ইংৰাজী ভাষাৰ বাতৰি কাকতত নিয়মীয়াকৈ প্ৰকাশ পায়। এনে কেইখনমান উল্লেখযোগ্য কাকত হৈছে *দা গাৰডিয়ান*, *টাইম্ছ অফ ইণ্ডিয়া*, *দৈনিক ভাস্কৰ* আদি। ভগত এজন প্ৰেৰণাদায়ী বক্তাও। তেওঁ বহুদেশীয় প্ৰতিষ্ঠান আৰু অন্য অনুষ্ঠানবোৰত তেওঁৰ বক্তিতা প্ৰদান কৰে। ভগতে সম্পূৰ্ণ সময় লেখাত মনোনিবেশ কৰাৰ উদ্দেশ্যে ২০০৯ চনত তেওঁৰ আন্তৰাষ্ট্ৰীয় বেংকিংৰ চাকৰি এৰি দিয়ে। 
২০০৮ চনত *দা নিউয়ৰ্ক টাইমছ*-এ ভগতক "ভাৰতৰ ইতিহাসৰ সৰ্বাধিক বিক্ৰীপ্ৰাপ্ত ইংৰাজী ভাষাৰ ঔপন্যাসিক" ৰূপে মত প্ৰদান কৰে। *টাইম* আলোচনীয়ে এখেতক ২০১০ চনৰ বিশ্বৰ ১০০ সৰ্বাধিক প্ৰভাবকাৰি ব্যক্তিৰ মাজত স্থান দিয়ে।
ভগতে জানুৱাৰী ২০১১ৰ আৰম্ভণিত তেওঁৰ নিবন্ধৰ জৰিয়তে আন্না হাজাৰেৰ জন লোকপাল বিলৰ সপক্ষে মত প্ৰকাশ কৰে।

## জন্ম আৰু শিক্ষা
নতুন দিল্লীৰ এটা মধ্যবিত্ত পৰিয়ালত ১৯৭৪ চনৰ এপ্ৰিল মাহৰ ২২ তাৰিখে চেতন ভগতৰ জন্ম হৈছিল। তেওঁৰ পিতৃ এজন সৈনিক আৰু মাতৃ এগৰাকী কৃষি বিভাগৰ চৰকাৰী কৰ্মচাৰী আছিল।

চেতন ভগতে দিল্লীতেই শিক্ষাৰ আদিপাঠ গ্ৰহণ কৰিছিল। তেওঁ আৰ্মী পাব্লিক স্কুলত (১৯৭৮-১৯৯১) শিক্ষা গ্ৰহণ কৰিছিল। আই.আই.টি. দিল্লীত (১৯৯১-১৯৯৫) তেওঁ মেকানিকেল ইঞ্জিনিয়াৰিং বিভাগত ইঞ্জিনিয়াৰিং পাঠ্যক্ৰম গ্ৰহণ কৰিছিল। ইণ্ডিয়ান ইনষ্টিটিউট অফ্ মেনেজমেণ্ট, আহমেদাবাদৰ (১৯৯৫-১৯৯৭) পৰা তেওঁ স্নাতকোত্তৰ ডিগ্ৰী লয়। তাত তেওঁক *The Best Outgoing Student* নামাংকিত কৰা হৈছিল।

## কৰ্মজীৱন
এজন ইনভেষ্টমেণ্ট বেংকাৰ হিচাপে হংকংত তেওঁ নিজৰ কৰ্মজীৱনৰ পাতনি মেলিছিল। মুম্বাইলৈ অহাৰ পূৰ্বে হংকংত তেওঁ সুদীৰ্ঘ ১১ বছৰ কাল চাকৰি কৰিছিল। তেওঁ বৰ্তমানলৈকে পাঁচখন গ্ৰন্থ লিখি উলিয়াইছে। এই আটাইকেইখন সৰ্ব্বোচ্চ বিক্ৰীত গ্ৰন্থ হিচাপে পৰিগণিত হৈছে।

## ব্যক্তিগত জীৱন
চেতন ভগত তেওঁৰ পত্নী অনুশা সূৰ্যানাৰায়ণক আই আই এম আহমেদাবাদত প্ৰথম লগ পাইছিল। তেওঁলোক ১৯৯৯ চনত বিবাহপাশত আবদ্ধ হয়। পাচত তেওঁলোক কৰ্মসূত্ৰে হংকংলৈ যায় আৰু তাত বৰ্তমান তেওঁ মুম্বাইত অধিষ্ঠিত আৰু সাহিত্য-চৰ্চাত ব্যস্ত। চেতন আৰু তেওঁৰ পত্নী দুটা যমজ সন্তানৰ পিতৃ-মাতৃ, শ্যাম আৰু ঈশান। তেওঁৰ টু ষ্টেটচ গ্ৰন্থখন তেওঁ আৰু অনুশাৰ প্ৰেম কাহিনীৰপৰা অনুপ্ৰাণিত।

## কৰ্মৰাজী
### প্ৰকাশিত গ্ৰন্থ

### দূৰদৰ্শন
চেতন ভগত ষ্টাৰ নিউজ টিভিৰ ৰিয়েলিটী শ্ব' ষ্টাৰ এংকৰ হাণ্টৰ এজন নিৰ্বাচক আছিল।

### বক্তা
বাতৰি কাকত আৰু মিডিয়া হাউচ্ যেনে দৈনিক ভাস্কৰ, দা টাইমচ্ অফ্ ইণ্ডিয়াৰ দ্বাৰা আয়োজিত উল্লেখযোগ্য সভাত ব্যক্তৃতা প্ৰদান কৰি চেতন ভগতে এজন নিপুণ বক্তা হিচাপে সুনাম অৰ্জন কৰিছে। ইয়াৰ উপৰিও সমাজৰ বৰ্তমানৰ স্থিতি সম্পৰ্কে তেওঁ নিজৰ ভাৱসমূহ মাইক্ৰ-ব্লগিং ছাইট টুইটাৰত প্ৰকাশ কৰে।

### উপন্যাসক আধাৰ কৰি নিৰ্মাণ কৰা ছবি

## বঁটা আৰু কৃতিত্ব
* চচাইটি য়ং এচিভাৰ্চ এৱাৰ্ড ২০০৪
* পাব্লিচাৰ্চ ৰিকগনেচন এৱাৰ্ড ২০০৫
* টাইম আলোচনীৰ বিশ্বৰ ১০০ সৰ্বাধিক প্ৰভাৱশালী ব্যক্তি ২০১০

## তথ্যসূত্ৰ

## বহিঃসংযোগ

* 
*

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
১৯৫০ দশকৰ অসমীয়া চলচ্চিত্ৰৰ তালিকা

## তথ্যসংগ্ৰহ
* Released Movies - enajori.com 
* অসম ইয়াৰবুক - শৰাইঘাট প্ৰকাশন

শ্ৰেণী:অসম সম্পৰ্কীয় তালিকা
শ্ৰেণী:১৯৫০ দশকৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:মুক্তিৰ দশক অনুসৰি অসমীয়া চলচ্চিত্ৰ 
* ১৯৬০ দশকৰ অসমীয়া চলচ্চিত্ৰৰ তালিকা
কল্পনা লাজমী

**কল্পনা লাজমী** (জন্ম ১৯৫৪, মৃত্যু ২০১৮) ভাৰতীয় চলচ্চিত্ৰ নিৰ্দেশিকা, প্ৰযোজিকা, আৰু চিত্ৰনাট্যকাৰ। স্বকীয় শৈলীত নিৰ্মিত তেখেতৰ চিনেমাবোৰ বাস্তৱমুখী আৰু কম বাজেটৰ যাক ভাৰতত তথাকথিত "আৰ্ট ফিল্ম" বোলা যায়। সাধাৰণতে তেখেতৰ চিনেমাবোৰ নাৰী-সম্পৰ্কীয় বিষয় লৈ নিৰ্মিত। লাজমী ড॰ ভূপেন হাজৰিকাৰ অত্যন্ত ঘনিষ্ঠ বান্ধৱী আছিল।

## চলচ্চিত্ৰপঞ্জী

## লেখিকাৰ ৰূপত আত্মপ্ৰকাশ

২০১৮ চনৰ ৩০ অক্টোবৰত  কল্পনা লাজমীয়ে সুনন্দা শ্যামল মিত্ৰৰ সহযোগত লিখা আত্মজীৱনী *ভূপেন হাজৰিকা: এজ আই নিউ হিম* () প্ৰকাশিত হয়। গ্ৰন্থখন প্ৰকাশ কৰে হাৰ্পাৰ কলিন্সে ইণ্ডিয়া গোষ্ঠীয়ে। এই আত্মজীৱনীত  কল্পনা লাজমীয়ে ভূপেন হাজৰিকাক সোতৰ বছৰ বয়সতে লগ পোৱাৰ কথা উল্লেখ কৰে। সেইসময়ত ভূপেন হাজৰিকাৰ বয়স আছিল পঞ্চলিছ।

## তথ্য সংগ্ৰহ

## বাহ্যিক সংযোগ
*ইন্টাৰনেট মুভি ডাটাবেছৰ কল্পনা লাজমীৰ তথ্য
*Rediff interview

শ্ৰেণী:ভাৰতৰ ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:মৃত ব্যক্তি
শ্ৰেণী:কৰ্কট ৰোগত মৃত্যু
অম্বুবাচী

**অম্বুবাচী** হিন্দুধৰ্মৰ এক বছেৰেকীয়া উৎসৱ। জনবিশ্বাস মতে আহাৰ মাহত মৃগ শিৰা নক্ষত্ৰৰ তিনি পদ শেষ হ’লে চতুৰ্থ পাদৰপৰা আৰম্ভ কৰি আদ্যা নক্ষত্ৰৰ প্ৰথম পাদৰ ভিতৰত পৃথিৱী বা মা ধৰিত্ৰী ঋতুমতী হয়।এই সময়ত সেয়ে হিন্দুসকলে অম্বুবাচী পালন কৰে।

## অম্বুবাচীৰ নিয়ম
অম্বুবাচীৰ প্ৰথম তিনিদিন চুৱা, চতুৰ্থদিনা শুদ্ধি বুলি কোৱা হয় ৷ অম্বুবাচী সমগ্ৰ উত্তৰ-পূব ভাৰততে পালন কৰা হয়৷ অম্বুবাচীৰ সময়ছোৱাত হাল বোৱা, কোনো ধৰণৰ মাংগলিক কাৰ্য সম্পন্ন কৰা নহয় ৷ এই সময়ছোৱাত মঠ-মন্দিৰৰ দুৱাৰসমূহ বন্ধ থাকে ৷ ঘৰুৱা নীতি নিয়মৰ ক্ষেত্ৰত, মাটিত কোনোধৰণৰ আচাৰ বা টেঙাজাতীয় সামগ্ৰী, লগতে লোহাৰ সামগ্ৰী ৰখা নহয় ৷

## অম্বুবাচী মেলা
**অম্বুবাচী মেলা** হৈছে হিন্দু ধৰ্মৰ লোকসকলে অম্বুবাচীৰ সময়ত সংগতি ৰাখি শক্তিপূজাৰ স্থান সমূহ আদিত আয়োজন কৰা এক উৎসৱ। অসমৰ গুৱাহাটীৰ কামাখ্যা মন্দিৰত যথেষ্ট আড়ম্বৰপূৰ্ণভাবে অম্বুবাচীৰ সময়ত অম্বুবাচী মেলাৰ আয়োজন কৰা হয়।

#### কামাখ্যা ধামৰ অম্বুবাচী মেলা
300px|left
অম্বুবাচীৰ প্ৰবৃত্তিৰ লগে লগে কামাখ্যা ধামৰ দুৱাৰ বন্ধ ৰখা হয় ।ফলস্বৰূপে, সেইকেইদিন দেৱী দৰ্শন নিষিদ্ধ ৷ চতুৰ্থ দিনত মন্দিৰ খোলাৰ লগে লগে দেৱীৰ স্নান, পূজা, প্ৰভৃতি সমাপন হোৱাৰ পৰাহে দৰ্শকে দেৱীক দৰ্শন কৰিব পাৰে ৷ পূব ভাৰতৰ দৰে অন্যান্য প্ৰান্তৰ দৰে কামাখ্যা ধামৰো ব্ৰাহ্মণ বিধৱাসকলে অম্বুবাচী প্ৰবৃত্তিৰ পৰা নিবৃত্তিৰ পিছতো দেৱীৰ ভোগ শেষ নোহোৱা পৰলৈকে ফলাহাৰ গ্ৰহণ কৰি থাকে ৷ চুৱাৰ কেইদিন সৰ্প ভয় নিবাৰণৰ বাবে দুগ্ধপান কৰে ৷ ইঘৰে-সিঘৰলৈ ফল-মূল আগবঢ়ায়, প্ৰবৃত্তিৰ আগতে কলহত পানী জমা কৰি কলপাতৰ ওপৰত তুলি থয়৷ ভাৰতৰ ভিন্ন প্ৰান্তৰ পৰা অহা (আজিকালি বিদেশৰ পৰাও আহে)লাখ লাখ ভক্তই তিনিওদিন কামাখ্যা মন্দিৰৰ চৌপাশে থাকি নাম-কীৰ্তন কৰে৷ মন্দিৰৰ বাহিৰতে ধূপ-দীপ জ্বলাই দেৱীক প্ৰণাম জনায় ৷ অম্বুবাচীৰ নিবৃত্তিৰ দিনা পাণ্ডাসকলে ভক্তসকললৈ আগবঢ়ায় ৰক্তবস্ত্ৰ ৷ দেৱীপীঠৰ পৰা অনা এই ৰক্তবস্ত্ৰ শৰীৰত ধাৰণ কৰিলে অভীষ্ট সিদ্ধি হোৱাৰ সম্ভাৱনা প্ৰৱল ৷ সেইবাবে পুৰুষে সেই ৰক্তবস্ত্ৰ সোঁহাতত বা ডিঙিত আৰু মহিলাসকলে বাঁওহাত বা ডিঙিত ধাৰণ কৰে ৷ এই কাপোৰ লগত ৰাখি আন ঠাইত জপ কৰিলেও মনৰ কামনা পূৰণ হোৱাৰ কথা কুব্জিকা তন্ত্ৰৰ সপ্তম পটলত বৰ্ণিত হৈছে ৷ এই ৰক্তবস্ত্ৰ ধাৰণ কৰি শ্মশান অথবা মৃতকৰ ঘৰলৈ যোৱাটো নিষিদ্ধ ৷ কামাখ্যা ধামৰ অম্বুবাচী মেলাই আন্তৰ্জাতিক আৰু জাতীয় সম্প্ৰীতি ৰক্ষা কৰাত ভালেখিনি অৰিহণা যোগাইছে ।

## তথ্য সংগ্ৰহ

*

শ্ৰেণী:শাক্তধৰ্ম
শ্ৰেণী:হিন্দুধৰ্মৰ উৎসৱসমূহ
শ্ৰেণী:অসমৰ উৎসৱসমূহ
শ্ৰেণী:অসমৰ সংস্কৃতি
দৰং মহাবিদ্যালয়

**দৰং মহাবিদ্যালয়** () তেজপুৰ চহৰৰ উচ্চ শিক্ষাৰ অন্যতম কেন্দ্ৰস্থল। মহাবিদ্যালয়খনি ১৯৪৫ খ্ৰীষ্টাব্দত স্থাপিত কৰা হৈছিল। প্ৰতিষ্ঠাপক অধ্যক্ষ আছিল জ্যেষ্ঠ স্বাধীনতা সংগ্ৰামী কামাখ্যা প্ৰসাদ ত্ৰিপাঠী। 

## পাঠ্যক্ৰমসমূহ
দৰং মহাবিদ্যালয়ত নিম্নোক্ত পাঠ্যক্ৰমসমূহৰ শিক্ষা প্ৰদান কৰা হয়। মহাবিদ্যালয়খনি গুৱাহাটী বিশ্ববিদ্যালয়ৰ অধীনস্থ। 
* উচ্চতৰ মাধ্যমিক (কলা, বাণিজ্য আৰু বিজ্ঞান)
* স্নাতক (কলা, বাণিজ্য আৰু বিজ্ঞান)
* ইউ জি চি কেৰিয়াৰমুখী পাঠ্যক্ৰম 

## শৈক্ষিক বিভাগসমূহ

### কলা
* ইংৰাজী বিভাগ
* অসমীয়া বিভাগ
* শিক্ষা বিভাগ
* অৰ্থনীতি বিভাগ
* ইতিহাস বিভাগ
* ৰাজনীতি বিজ্ঞান বিভাগ
* দৰ্শন বিভাগ
* সমাজতত্ত্ব বিভাগ
* হিন্দী বিভাগ
* সংস্কৃত বিভাগ
* ভূগোল বিভাগ

### বিজ্ঞান
* উদ্ভিদ বিজ্ঞান বিভাগ
* প্ৰাণী বিজ্ঞান বিভাগ
* ৰসায়ন বিজ্ঞান বিভাগ
* পদাৰ্থ বিজ্ঞান বিভাগ
* অৰ্থনীতি বিভাগ
* গণিত বিভাগ
* মনোবিজ্ঞান বিভাগ
* গাৰ্হস্থ্য বিভাগ
* পৰিসংখ্যা বিভাগ
### বাণিজ্য
* হিচাপবিদ্যা 
* ব্যৱসায় পৰিচালনা

## মহাবিদ্যালয়ৰ সুবিধাসমূহ
*গ্ৰন্থাগাৰ
*ছাত্ৰাবাস 
*ছাত্ৰীনিবাস
*খেলপথাৰ

## আন্তঃগাঁথনি
* শৈক্ষিক ভৱন
* পুথিভঁৰাল
* প্ৰেক্ষাগৃহ
* ছাত্ৰ আৰু ছাত্ৰীৱাস
* কেণ্টিন
* জিৰণি কোঠা
* খোৱাপানী
* ক্ৰীড়া
* পাৰ্কিং
* নীৰৱচ্ছিন্ন শক্তি যোগান
* ছাত্ৰ একতা সভাৰ কাৰ্যালয়
* প্ৰাক্তন ছাত্ৰ কাৰ্যালয়
* কম্পিউটাৰ কেন্দ্ৰ
* IGNOUৰ কনভাৰ্জেন্স চেণ্টাৰ
* আইডিঅ'ল চেণ্টাৰ
* কেৰিয়াৰ কাউন্সেলিং আৰু প্লেচমেণ্ট চেল
* ইডুছাট
* মহিলা অধ্যয়ন কোষ
* পৰিৱেশ অধ্যয়ন কেন্দ্ৰ
* BIOTECH HUB
* সংৰক্ষণ অধ্যয়নৰ কেন্দ্ৰ
* বৃত্তিমূলক অধ্যয়ন কেন্দ্ৰ
* ECIL পাঠ্যক্ৰম কেন্দ্ৰ

## স্বীকৃতি
ভাৰতীয় ৰাষ্ট্ৰীয় মূল্যায়ন আৰু স্বীকৃতি পৰিষদে (NAAC) এই প্ৰতিষ্ঠানটোক ইয়াৰ পুনৰ স্বীকৃতি (তৃতীয় চক্ৰ)ত B+ গ্ৰেড প্ৰদান কৰিছে। এই স্বীকৃতি ২০১৯ চনৰ ২৭ মাৰ্চৰ পৰা ২০২৪ চনৰ ২৮ মাৰ্চলৈ বৈধ। এই সময়ছোৱাত,প্ৰতিষ্ঠানটোৱে ৪ পইণ্টৰ স্কেলত ২.৬৮ৰ সন্মানীয় চিজিপিএ লাভ কৰিছে। 

## তথ্য সংগ্ৰহ



## বাহ্যিক সংযোগ
*

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
শ্ৰেণী:তেজপুৰ‎
সন্ধ্যাৰাগ (চলচ্চিত্ৰ)

**সন্ধ্যাৰাগ** () ১৯৭৭ চনত মুক্তি লাভ কৰা এখন ক'লা-বগা অসমীয়া চলচ্চিত্ৰ। এইখন ড° ভবেন্দ্ৰ নাথ শইকীয়া পৰিচালিত প্ৰথম ছবি। 'বানপ্ৰস্থ' শীৰ্ষক এটি গল্পৰ আধাৰত ছবিখনৰ আধাৰত চিত্ৰনাট্য আৰু সংলাপ তেখেতে নিজেই ৰচনা কৰিছে।

## ছবিখনৰ কাহিনী
সন্ধ্যাৰাগ পুতলী নামৰ দুখুনী বিধবা এজনীৰ কাহিনী। তেওঁৰ জীয়েক দুজনী- চাৰু আৰু তৰু। জীয়েক দুজনীক নগৰৰ দুঘৰ চহকী মানুহৰ ঘৰলৈ বনকৰা ছোৱালী হিচাপে পঠিয়াই দিয়া হয়। ডাঙৰজনী ছোৱালী চাৰুক এজনী বনকৰা ছোৱালী হ'লেও এগৰাকী পৰিয়ালৰ সদস্যৰ দৰেই গৃহস্থই আকোৱালী লয়। কিন্তু সৰুজনী তৰুৰ সিমানখিনি সৌভাগ্য নাছিল। তাই অনবৰত লম্পট গিৰিহঁত আৰু তেওঁৰ ডেকা পুত্ৰৰ পৰা গা বচাই চলিবলগীয়া হয়। বিবাহোপযুক্ত হোৱাত দুয়োজনীয়ে চহৰৰ পৰা গুচি আহিবলৈ বাধ্য হয়। কিন্তু নগৰীয়া জীৱনত অভ্যস্ত হৈ উঠা সিহঁতে গাঁৱলৈ ঘূৰি আহি সংস্থাপনৰ অভাৱত চৰম দাৰিদ্ৰৰ মুখামুখি হবলগীয়া হয়। অৱশেষত দাৰিদ্ৰৰ পৰা পৰিত্ৰাণ পোৱাৰ বাবে সন্তান জন্ম দিব পৰা শক্তি নথকা বুলি জানিও পূৰ্বৰ মালিকৰ ড্ৰাইভাৰজনৰ সৈতে বিয়াত বহিবলৈ তৰুৱে সিদ্ধান্ত লয়। তৰুৱে বায়েকক তাইক লগত নিবলৈ কয়। আনহাতে মাক পুতলীয়েও জীয়েকৰ সন্তান হ'লে লাচনী-পাচনী কৰিবলৈ যিহেতু এগৰাকী অভিজ্ঞ মানুহৰ দৰকাৰ, সেয়ে তেৱোঁকো লগত নিবলৈ জীয়েকক অনুৰোধ কৰে।

## অভিনয়ত

## কলা-কুশলী
*(তথ্যপেৰাত উল্লেখ নথকাসকল)*
*মুখ্য সহকাৰী পৰিচালক: মাণিক বৰা
*সহকাৰী পৰিচালক: গুণসিন্ধু হাজৰিকা
*শব্দযন্ত্ৰী: পীযুষ ৰয়
*ৰূপসজ্জা:বংশী দাস, অনিল দাস, যোগেন দাস।

## ছবিৰ গীত
সন্ধ্যাৰাগত ২টা গীত আছে।
#*ভালকৈ ধৰিবি ব'ঠা*
#*আমি নিৰাশাৰ*

## ৰাইজৰ সঁহাৰি
সন্ধ্যাৰাগ ব্যৱসায়িকভাবে সফল হৈছিল। অভিনয় শিল্পী আৰু কলা-কুশলীসকলক পাৰিশ্ৰমিক দি তথা ছবি নিৰ্মাণ কৰোঁতে লোৱা ধাৰ-ঋণ পৰিশোধ কৰাৰ পাছতো কিছু টকা প্ৰযোজক ডঃ শইকীয়াৰ হাতত ৰৈ গৈছিল বুলি তেখেতে 'জীৱন বৃত্ত'ত উল্লেখ কৰি গৈছে।
## বঁটা আৰু স্বীকৃতি
*অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা (ৰজত কমল) (১৯৭৭)
*ভাৰতীয় পেনোৰামালৈ নিৰ্বাচিত
*১৯৭৮ চনত চেন্নাইত অনুষ্ঠিত ভাৰতৰ আন্তৰাষ্ট্ৰীয় চলচ্চিত্ৰ মহোৎসৱত (তৃতীয় ফিল্মোৎসৱ) প্ৰদৰ্শিত
*চেকোস্লোভাকিয়াৰ কাৰ্ভই ভাৰি চলচ্চিত্ৰ মহোৎসৱলৈ নিৰ্বাচিত (১৯৭৮)
*স্পেইনৰ ভায়াডলিড চলচ্চিত্ৰ মহোৎসৱলৈ নিৰ্বাচিত (১৯৭৮)

## সন্ধ্যাৰাগৰ কেইটামান দৃশ্য

## তথ্যসূত্ৰ

## বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:১৯৭৭ বৰ্ষৰ চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৭০ দশকৰ অসমীয়া চলচ্চিত্ৰ
তেজপুৰ মহাবিদ্যালয়

**তেজপুৰ মহাবিদ্যালয়** কলা আৰু বাণিজ্য শাখাৰ ছাত্ৰ ছাত্ৰীৰ বাবে উচ্চ শিক্ষাৰ এক কেন্দ্ৰস্থল। এইখন অসমৰ তেজপুৰ চহৰত, ব্ৰহ্মপুত্ৰ নদীৰ উত্তৰ পাৰে তেজপুৰ কেন্দ্ৰীয় কাৰাগাৰৰ দক্ষিণ দিশত আৰু অগ্নিগড় পাহাৰৰ নিচেই কাষত অবস্থিত।

## ইতিহাস
মহাবিদ্যালয়খন ১৯৬৫ খ্ৰীষ্টাব্দত স্থাপিত কৰা হৈছিল। এই মহাবিদ্যালয়খন প্ৰতিষ্ঠাৰ প্ৰচেষ্টাৰ মূল গুৰি ধৰোঁতা আছিল দুলাল চন্দ্ৰ ভট্টাচাৰ্য। ইয়াৰ প্ৰতিষ্ঠাপক অধ্যক্ষ আছিল কুমাৰ পদ্ম প্ৰসাদ। ১৯৬৭ চনত চন্দ্ৰ মোহন মেধি দেৱক সৰ্বপ্ৰথম স্থায়ী অধ্যক্ষ হিচাপে নিযুক্তি দিয়া হয়।

## পথ নিৰ্দেশনা
তেজপুৰ চহৰ অসমৰ ৰাজধানী গুৱাহাটীৰ পৰা বাচেৰে প্ৰায় চাৰি ঘণ্টা আৰু বায়ুপথেৰে প্ৰায় ৩৫ মিনিটৰ দূৰত্বত অৱস্থিত। ইয়াৰ নিকটতম অসামৰিক বিমানকোঠ হৈছে শালনি। তেজপুৰলৈ অসমৰ যিকোনো স্থানৰ পৰা বাচ আৰু অন্যান্য বাহনৰ সূচল যোগাযোগ ব্যবস্থাও আছে। স্থানীয়ভাবে ইয়াত অট'ৰিক্সা আৰু ৰিক্সাৰ সহায়ত কম খৰচতে ভ্ৰমণ কৰিব পাৰি। 

## বিভাগ

মহাবিদ্যালয়খনত বৰ্ত্তমান তলত উল্লিখিত বিভাগসমূহ আছে। 
# অসমীয়া
# অৰ্থনীতি বিজ্ঞান
# ইতিহাস
# ইংৰাজী
# উদ্ভিদ বিজ্ঞান
# গণিত
# তৰ্কবিজ্ঞান আৰু দৰ্শন
# বাণিজ্য
# ভূগোল
# ৰাজনীতি বিজ্ঞান

## পাঠ্যক্ৰম
তেজপুৰ মহাবিদ্যালয়ত উচ্চতৰ মাধ্যমিক (কলা আৰু বাণিজ্য), স্নাতক মহলাত বিভিন্ন পাঠ্যক্ৰমৰ ব্যৱস্থা আছে। বৰ্তমান স্নাতক মহলাত উপলব্ধ থকা পাঠ্যক্ৰম সমূহ হৈছে:

;কলা শাখা
* সাধাৰণ ইংৰাজী (General English)
* অৰ্থনীতি বিজ্ঞান
* ৰাজীনীতি বিজ্ঞান
* দৰ্শন
* ভূগোল
* বুৰঞ্জী
* আধুনিক ভাৰতীয় ভাষা (Modern Indian Language, MIL)
** অসমীয়া
** হিন্দী
** বাংলা

;পেছাদাৰী পাঠ্যক্ৰম:
*কম্পিউটাৰ ব্যৱহাৰৰ স্নাতক (bachelor of computer application)
*তথ্য-প্ৰযুক্তি বিজ্ঞান স্নাতক (B.Sc. IT)

;বাণিজ্য শাখা
*সাধাৰণ স্নাতক পাঠ্যক্ৰম
*মেজৰ: একাউণ্টেন্সী, ব্যৱসায় পৰিচালনা

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:তেজপুৰ‎
এক দীৱানা থা

**এক দীৱানা থা** (হিন্দী: एक दीवाना था) হৈছে ২০১২ চনৰ জানুৱাৰী মাহত মুক্তি পাব লগা এখন হিন্দী ভাষাৰ ৰোমাণ্টীক চলচ্চিত্ৰ। গৌতম মেনন পৰিচালিত ছবিখনৰ মুখ্য চৰিত্ৰত অভিনয় কৰে প্ৰতিক বাব্বৰ আৰু এমি জেকছনকে। এই ছবিখন গৌতম মেননৰ দ্বাৰাই পৰিচালিত তামিল ভাষাৰ ছবি ভিন্নইথাণ্ডি ভৰুভায়াৰ পুনৰনিৰ্মাণ।

## ছবিখনৰ কাহিনী

## অভিনয়ত
* প্ৰতিক বাব্বৰ (*শচিন*)
* এমি জেকছনক
* মনু ঝষি
* শচিন খেৰকাৰ
* ৰমেশ চিপ্পি (*বিশেষ এভূমুকি*)
### অন্য ভাষাৰ সংস্কৰণৰ সৈতে চৰিত্ৰসমূহৰ তুলনা

## নিৰ্মাণ কাহিনী
### চিত্ৰগ্ৰহণ

## ফলাফল

## সংগীত
ভিন্নইথাণ্ডি ভৰুভায়াৰ দৰেই **এক দীৱানা থা**-ও সংগীত পৰিচালনা কৰিছে এ আৰ ৰহমানে। তামিল গীতবোৰৰ হিন্দী সংস্কৰণৰ লগতে এই ছবিখনত জাভেদ আখটাৰ ৰচিত দুটা অতিৰিক্ত গীত সংযোগ কৰা হৈছে। 

## তথ্যসূত্ৰ

শ্ৰেণী:হিন্দী চলচ্চিত্ৰ
অনিৰ্বাণ (চলচ্চিত্ৰ)

**অনিৰ্বাণ** ১৯৮১ চনত মুক্তি লাভ কৰা এখন ক'লা-বগা অসমীয়া চলচ্চিত্ৰ। এইখন ড° ভবেন্দ্ৰ নাথ শইকীয়া পৰিচালিত দ্বিতীয়খন ছবি। ড° শইকীয়াৰ অন্যান্য ছবিৰ দৰে এইখনৰো কাহিনী তেখেতৰে এটা চুটিগল্পৰ পৰা লোৱা হৈছিল। গল্পটো আছিল 'প্ৰহৰী'; ৰচনা কাল ১৯৬০ চন। ছবিখনত কোনো গীত নাছিল। তেখেতে পৰিচালনাৰ উপৰিও ছবিখনৰ চিত্ৰনাট্য আৰু সংলাপো ৰচনা কৰিছিল। প্ৰযোজক আছিল তেখেতৰ পত্নী প্ৰীতি শইকীয়া। অনিৰ্বাণে আঞ্চলিক ভাষাৰ শ্ৰেষ্ঠ ছবিৰ 'ৰজত কমল' বঁটা লাভ কৰিছিল।

## পুৰস্কাৰ
১৯৮১ চনত অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা (ৰজত কমল) লাভ কৰে।

## অভিনয়ত
* ভোলা কটকী,
* ৰুণু গোস্বামী,
* সংগীতা শইকীয়া
* আনন্দ মোহন ভাগৱতী
* উৎপল চক্ৰৱৰ্তী
* হেমন্ত দত্ত
* বিদ্যুত চক্ৰৱৰ্তী
* ববিতা শৰ্মা
* কামিনী বৰুৱা
* ৰীতু দাস
* অনন্ত গগৈ
* ঈশান বৰুৱা
* চিৰন্তন হাজৰিকা
 
## কলা-কুশলী
(তথ্যপেৰাত উল্লেখ নথকা)
* কাৰিকৰী সহকাৰী: অৰুণ গুহ ঠাকুৰতা
* সহকাৰী পৰিচালক: গুণসিন্ধু হাজৰিকা, মাণিক বৰা
* শব্দযন্ত্ৰী: পীযুষ কান্তি ৰয়
* ৰূপসজ্জা: দেবী হালদাৰ

## তথ্যসূত্ৰ

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮১ বৰ্ষৰ চলচ্চিত্ৰ
আৱৰ্তন (চলচ্চিত্ৰ)

**আৱৰ্তন** () ১৯৯৩ চনত মুক্তিপ্ৰাপ্ত ড॰ ভবেন্দ্ৰ নাথ শইকীয়াৰ ষষ্ঠখন অসমীয়া চলচ্চিত্ৰ। ড॰ শইকীয়া এই ছবিখনৰ একাধাৰে পৰিচালক, প্ৰযোজক, চিত্ৰনাট্য আৰু সংলাপ লেখক আছিল। এই ছবিখনৰ এটা বিশেষ বৈশিষ্ট্য এয়ে যে এইগৰাকী পৰিচালকৰ অন্যান্য ছবিৰ দৰে ইয়াৰ কাহিনীভাগ কোনো চুটিগল্প বা উপন্যাসৰ পৰা লোৱা হোৱা নাছিল। প্ৰথমবাৰৰ বাবে তেখেতে ভ্ৰাম্যমাণ থিয়েটাৰ আধাৰিত এটা মৌলিক কাহিনীৰে এই ছবিখন নিৰ্মাণ কৰিছিল। ছবিখনৰ আৱহ সঙ্গীততো ভ্ৰাম্যমাণ থিয়েটাৰৰ সঙ্গীতশৈলী ব্যৱহৃত হৈছিল। ১৬ মিলিমিটাৰত নিৰ্মিত এইখন এখন ৰঙীন ছবি আছিল।

## কাহিনী
১৯৮২ চনৰ পৰা ড॰ ভবেন্দ্ৰ নাথ শইকীয়া ভ্ৰাম্যমাণ থিয়েটাৰৰ সৈতে জড়িত হৈ আছিল। ভ্ৰাম্যমাণ থিয়েটাৰৰ অভিনেতা-অভিনেত্ৰী, কলা-কুশলীসকলৰ জীৱন তেখেতে বহু ওচৰৰ পৰা প্ৰত্যক্ষ কৰিছিল। এই অভিজ্ঞতাৰে তেখেতে আৱৰ্তনৰ কাহিনী ৰচনা কৰিছিল।

গীত, নৃত্য, আবৃত্তি সকলোতে পাৰ্গত জয়ন্তী কিছুমান অবাঞ্ছিত পৰিস্থিতিৰ মুখামুখি হৈ ভ্ৰাম্যমাণ থিয়েটাৰলৈ অভিনয় কৰিবলৈ গৈছিল। একপ্ৰকাৰ বাধ্য হৈয়ে তাই থিয়েটাৰৰ জীৱন বাচি লৈছিল। কাৰণ অভিনয়ৰ বাদে কৰিব পৰা তাইৰ একো নাছিল। প্ৰথম অৱস্থাত তাইৰ ঘৰখনে এইক্ষেত্ৰত বিৰোধ কৰিছিল যদিও এসময়ত সমগ্ৰ ঘৰখন একমাত্ৰ তাইৰ উপাৰ্জনৰ ওপৰতে নিৰ্ভৰশীল হৈ পৰিছিল। সুদীৰ্ঘ ১২ বছৰ তাই ভ্ৰাম্যমাণ থিয়েটাৰত কটালে। এই সময়ছোৱাৰ ভিতৰত তাইৰ ডাঙৰজনী ভনীয়েকৰ বিয়াও হৈ গ'ল। কিন্তু তাইৰ কথা ঘৰখনৰ কোনেও চিন্তা নকৰিলে। ঘটনাক্ৰমে জয়ন্তীয়ে ইঞ্জিনীয়াৰ, এখন সংবেদনশীল হৃদয়ৰ গৰাকী পৰিমল দত্তক লগ পায়। লাহে লাহে দুয়োৰো মাজত সহৃদয়তা বাঢ়ে। পৰিমলে তাইক বিয়াৰ প্ৰস্তাৱ দিয়ে। কিন্তু তাইৰ বিয়াৰ ক্ষেত্ৰত বিভিন্নজন বাধাৰ প্ৰাচীৰ হৈ থিয় দিয়ে। প্ৰথম বাধা হয় তাইৰ ঘৰখন। কাৰণ তাইৰ বিয়া হৈ গ'লে তাইৰ উপাৰ্জনৰ পৰা ঘৰখন বঞ্চিত হব। থিয়েটাৰৰ নায়ক নিহাৰে বিৰোধিতা কৰে। কাৰণ বিবাহিত এই নায়কজনে তাইৰ শৰীৰটো আৰু উপভোগ কৰিবলৈ নাপাব। আনহাতে থিয়েটাৰৰ মালিকে তাইক এৰিব নিবিচাৰে। তাই তাৰকা অভিনেত্ৰী। তাইৰ ওপৰত থিয়েটাৰৰ ব্যৱসায়িক দিশটো বহু পৰিমাণে নিৰ্ভৰশীল। আনকি মালিকে থিয়েটাৰৰ চৰ্ত ভঙ্গ কৰিলে আদালতলৈ যোৱাৰো ভাবুকি দিয়ে। অৱশেষত থিয়েটাৰৰ কোনো ক্ষতি নোহোৱাকৈ কৌশলেৰে জয়ন্তীয়ে অভিনয় জীৱনৰ পৰা মেলানি মাগে আৰু পৰিমল দত্তৰ সৈতে এখন সুখৰ সংসাৰ গঢ়াৰ বাবে আগবাঢ়ে।

## অভিনেতা-অভিনেত্ৰী

:লগতে আৱাহন থিয়েটাৰৰ অন্যান্য অভিনেতা-অভিনেত্ৰীসকল।

## বঁটা আৰু স্বীকৃতি
*ভাৰতীয় পেনোৰামালৈ নিৰ্বাচিত
*৪১তম ৰাষ্ট্ৰীয় চলচ্চিত্ৰ মহোৎসৱত (১৯৯৪) অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা  (ৰজত কমল)

## তথ্যসংগ্ৰহ

## বাহ্যিক সংযোগ
*

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৯০ দশকৰ অসমীয়া চলচ্চিত্ৰ
পদুম পুখুৰী

তেজপুৰ চহৰৰ পশ্চিম দিশত, চিত্ৰলেখা উদ্যানৰ কাষতে এক বিস্তৃত অঞ্চল এই পুখুৰীয়ে আৱৰি লৈ তেজপুৰ চহৰৰ সৌন্দৰ্য্য বৰ্দ্ধন কৰিছে। পুখুৰীৰ মাজত এটা গোলাকাৰ সৰু দ্বীপ আছে।  বৃটিছসকলৰ দিনত এই পুখুৰীটো তৃতীয় জৰ্জৰ নামেৰে ’জৰ্জ লেক’ নামে পৰিচিত আছিল। এসময়ত ইয়াত প্ৰচুৰ পৰিমানে পদুম ফুল ফুলিছিল বাবে ই পদুম পুখুৰী নামে জনাজাত হৈ পৰে। পুখুৰীৰ মাজৰ দ্বীপটোত অসমৰ চাহ খেতিৰ আৱিস্কাৰক জৰ্জ চাৰ্লচ আলেকজেণ্ডাৰ ব্ৰুচৰ এটি আৱক্ষ মূৰ্তি স্থাপন কৰা আছে। বৰ্তমান এই পুখুৰীৰ মাজৰ দ্বীপটোত এখন সাকোঁ সাজি, নানান ফুল-লতা ৰোপন কৰি উদ্যানখন সুন্দৰকৈ সজাই তোলা হৈছে লগতে শিশু সকলৰ বাবেও এখন খেলা উদ্যান নিৰ্মান কৰা হৈছে।

## তথ্য সংগ্ৰহ

শ্ৰেণী:তেজপুৰ‎
শ্ৰেণী:শোণিতপুৰ জিলাৰ পৰ্যটনস্থলী‎
ইতিহাস (চলচ্চিত্ৰ)

**ইতিহাস** () হৈছে ১৯৯৬ চনত মুক্তিপ্ৰাপ্ত ড॰ ভবেন্দ্ৰ নাথ শইকীয়া পৰিচালিত অন্তিমখন অসমীয়া চলচ্চিত্ৰ। ৰূপকমল প্ৰডাকচনৰ বেনাৰত ছবিখন প্ৰযোজনা কৰিছিল লীনা বৰাই। ইতিহাসে ৰাষ্ট্ৰীয় চলচ্চিত্ৰ মহোৎসৱত আঞ্চলিক ছবি শিতানত অসমীয়া ভাষাৰ শ্ৰেষ্ঠ ছবিৰ ৰজত কমল লাভ কৰিছিল।

## ছবিখনৰ কাহিনীভাগ
এই কাহিনী চহৰৰ উপকণ্ঠ অঞ্চলত বাস কৰা এটা দুখীয়া পৰিয়ালৰ কাহিনী। পৰিয়ালৰ মুৰব্বী সৰলা এগৰাকী বিধৱা মহিলা। তেওঁৰ দুজনী জীয়েক আৰু দুজন পুতেক। প্ৰকৃতিৰ ফ্লেটৰ ব্যৱসায়ী তেওঁলোকক প্ৰলোভন দিয়ে যে তেওঁলোকে বাস কৰা মাটিটুকুৰা যদি ব্যৱসায়ীজনক হস্তান্তৰ কৰে, তে্ন্তে তাত ফ্লেট নিৰ্মাণ কৰিব আৰু সৰলাহঁতে জুপুৰীৰ সলনি আধুনিক ফ্লেটত বাস কৰিব পাৰিব। সৰলাৰ পুতেক নেপাল আৰু ভোলা প্ৰলোভনৰ জালত বন্দী হয়। লোভৰ বশৱৰ্তী হৈ মাটিটুকুৰা তেওঁলোকে ব্যৱসায়ীজনক হস্তান্তৰ কৰি দিয়ে; কিন্তু ব্যৱসায়ীজনৰ উদ্যেশ্য আছিল বেলেগ।

সংঘাত আৰম্ভ হয়। ছিন্ন-ভিন্ন হৈ পৰা পৰিয়ালটোৰ বাবে, জীয়াই থকাৰ তাড়নাত সৰলাৰ জীয়েক লখিমীয়ে ফ্লেটবোৰত ঘৰুৱা কাম কৰিবলৈ ল’লে। সুখে-দুখে পৰিয়ালটোক আৱৰি থকা তাইৰ প্ৰেমিক মধুও অৱশেষত তাইৰ ওচৰৰ পৰা আঁতৰি যাবলগীয়া হ’ল। তাই এক ভয়ঙ্কৰ জালত বন্দী হৈ পৰিল আৰু এদিন কুঁৱাত তাইৰ মৃতদেহ পোৱা গ’ল। 

চহৰৰ বিশাল ভৱনবোৰৰ আঁৰত যে লখিমীহঁতৰ দৰে এচাম শক্তিহীন ব্যক্তিৰ মৃত্যু আৰু স্থানচ্যূতিৰ অকথিত ইতিহাস লুকাই থাকে, তাকেই ছবিখনৰ যোগেদি বৰ্ণিত হৈছে।

## অভিনয়ত
* নিকুমণি বৰুৱা (লখিমী)
* তপন দাস (মধু)
* বিজু ফুকন
*মৃদুলা বৰুৱা

## কলা-কুশলী
:(তথ্যছ'কত নথকা)
*শব্দযন্ত্ৰী- অনুপ বন্দোপধ্যায় জ্যোতি চট্টোপধ্যায় এইচ পি ভট্টাচাৰ্য
*কলা- নুৰুদ্দিন আহমেদ
*সাজ-সজ্জা- প্ৰীতি শইকীয়া

## বঁটা আৰু স্বীকৃতি
ইতিহাস আছিল "চহৰীকৰণে জীৱনলৈ কঢ়িয়াই অনা জটিলতাৰ এক কুশলী চিত্ৰণ। " -যাৰবাবে ই ১৯৯৬ চনত অনুষ্ঠিত হোৱা ৪৩তম ৰাষ্ট্ৰীয় চলচ্চিত্ৰ মহোৎসৱত লাভ কৰিছিল শ্ৰেষ্ঠ অসমীয়া ছবিৰ ৰজত কমল বঁটা। বঁটা স্বৰূপে প্ৰযোজক লীনা বৰা আৰু পৰিচালক ভবেন্দ্ৰ নাথ শইকীয়া উভয়লৈ নগত বিশহাজাৰ টকাকৈ আগবঢ়োৱা হৈছিল।

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৯০ দশকৰ অসমীয়া চলচ্চিত্ৰ
মহাভৈৰৱ মন্দিৰ

তেজপুৰ চহৰৰ উত্তৰ দিশত এটা সৰু টিলাৰ ওপৰত মহাভৈৰৱ মন্দিৰ অৱস্থিত। এই মন্দিৰত হিন্দুসকলৰ আৰাধ্য দেৱতা শিৱক নিতৌ পূজা অৰ্চনা কৰা হয়। কথিত আছে যে দ্বাপৰ যুগত শিৱভক্ত বাণাসুৰে এই মন্দিৰ নিৰ্মান কৰিছিল। মন্দিৰৰ ভূমিৰ পৰিমাণ ১৫৯ কঠা ৩ লেচা। মন্দিৰৰ চাৰিওফালে সিঁচৰিত ভগ্ন শিলাখণ্ডসমূহৰ পৰা এইটো অনুধাৱন কৰিব পাৰি যে মূল মন্দিৰক কেন্দ্ৰ কৰি আন সৰু সৰু মন্দিৰ নিৰ্মান কৰা হৈছিল। কথিত আছে যে বাণৰজাৰ জীয়ৰী ঊষাই ইয়াতেই সদায় পূজা অৰ্চনা কৰিছিল। মূল মন্দিৰৰ ভিতৰত এটা বৃহৎ শিৱলিংগ আছে। এই লিংগটো ৰ উচ্চতা প্ৰায় ৩.২ মিটাৰ আৰু প্ৰস্থ প্ৰায় ২.৩ মিটাৰ।  মহাভৈৰৱ মন্দিৰৰ এই শিৱলিংগ এছিয়া মহাদেশৰ বৃহত শিৱলিংগ সমূহৰ ভিতৰত লেখত ল’বলগীয়া।

## বৰ্ণনা
পৌৰাণিক আখ্যান অনুসৰি বাণ ৰজাই ইষ্ট দেৱতা শিৱৰ পূজা-অৰ্চনাৰ বাবে মহাভৈৰৱ মন্দিৰ নিৰ্মাণ কৰাইছিল।

পৰুৱা-মহাভৈৰৱ পথৰ দাঁতিত সৰু টিলা এটিৰ ওপৰত মহাভৈৰৱ মন্দিৰ অৱস্থিত। ইয়াৰ ভৌগোলিক অৱস্থান হৈছে উত্তৰে ২৬°অক্ষাংশ আৰু পূৱে ৯২° দ্ৰাঘিমাংশ।

আদিতে এই মন্দিৰ ভাগ শৈল নিৰ্মিত আছিল পিছত আহোম ৰাজত্ব কালত পুণৰ নিৰ্মাণ কৰা হয়। প্ৰচণ্ড ধুমুহাৰ ফলত মন্দিৰৰ তোৰণ ভাগ ভাগি চুৰ-মাৰ হোৱাত তোৰণৰ লগতে মন্দিৰৰ বহু অংশ দ্বিতীয় বাৰলৈ পুনৰ নিৰ্মাণ কৰা হয়। 

ইতিহাস মতে তুংখুঙীয়া বংশৰ দ্বাৰা দান দিয়া দেৱোত্তৰ ভূমিত এই মন্দিৰৰ নিৰ্মান কৰোৱা হয়। মন্দিৰৰ পৰিচালনাৰ বাবে তেওঁলোকে ইয়াত পূজাৰী আদিওঁ নিয়োগ কৰিছিল, বৰ্তমান অসম চৰকাৰৰ হস্তক্ষেপত এখন পৰিচালনা সমিতিৰ দ্বাৰা মন্দিৰৰ কাম-কাজ পৰিচালিত হৈ আছে।

কথিত আছে যে এই মন্দিৰত বাণ ৰজাৰ কন্যা ঊষাই দৈনিক পূজা অৰ্চনা কৰিছিল। মন্দিৰৰ মূল নিঙ্গ ভাগৰ দৈঘ্য ৩.৩০ মিটাৰ আৰু ব্যাস ২.৩০ মিটাৰ। মন্দিৰৰত দৈনিক পূজা-অৰ্চনাৰ লগতে বিবাহ, অন্ন-প্ৰসন্ন আদিওঁ সম্পন্ন হয়। প্ৰতি বছৰে মহাশিৱৰাত্ৰী ধুম-ধামৰে অনুষ্ঠিত হৈ আহিছে। ভক্ত প্ৰাণ ৰাইজে মন্দিৰত, ছাগলী,গৰু, পাৰ আদি দান দি মুকলি কৰি দিয়ে।
## তথ্য সংগ্ৰহ

## বাহ্যিক সংযোগ
* আনুষ্ঠানিক ৱেবছাইট 

শ্ৰেণী:তেজপুৰ‎
শ্ৰেণী:শোণিতপুৰ জিলাৰ পৰ্যটনস্থলী‎
শ্ৰেণী:হিন্দুধৰ্মৰ মঠ-মন্দিৰ
তথ্য জনাৰ অধিকাৰ আইন, ২০০৫

**তথ্য জনাৰ অধিকাৰ আইন, ২০০৫** (; ) ভাৰতৰ সংসদৰ দ্বাৰা গৃহীত এখন আইন, য'ত নাগৰিকসকলে লোক কৰ্তৃপক্ষৰ নিয়ন্ত্ৰণৰ অধীনত থকা তথ্য যাতে সহজে লাভ কৰিব পাৰে তাৰবাবে ব্যৱহাৰিক পদ্ধতি এটা প্ৰৱৰ্তন কৰা হৈছে। এই আইনখন ভাৰতৰ সকলোবোৰ ৰাজ্য আৰু কেন্দ্ৰীয় শাসিত অঞ্চলত প্ৰযোজ্য। তথ্য জনাৰ অধিকাৰ সংক্ৰান্তত জম্মু আৰু কাশ্মীৰৰ 'জম্মু আৰু কাশ্মীৰ তথ্য জনাৰ অধিকাৰ, ২০০৯' শীৰ্ষক এখন নিজা আইন আছে। এই আইনৰ অধীনত নাগৰিকে লোক কৰ্তৃপক্ষৰ (সহজ অৰ্থত, কেন্দ্ৰীয় আৰু ৰাজ্যিক চৰকাৰৰ বিভাগসমূহ, ৰাজহুৱা খণ্ডৰ বেঙ্ক, বীমা প্ৰতিষ্ঠান, চৰকাৰী পূজি লাভ কৰা বেচৰকাৰী সংস্থা আদিৰ) নিয়ন্ত্ৰণৰ অধীনত থকা তথ্য নিৰ্দিষ্ট মাচুলৰ বিনিময়ত বিচাৰিব পাৰে। এই আইনখন ২০০৫ চনৰ ১৫ জুনত সংসদত গৃহীত হৈছিল আৰু সেই বছৰৰে ১২ অক্টোবৰৰ পৰা পূৰ্ণ কাৰ্যকৰী হৈছিল। 'চৰকাৰী গোপনীয়তা আইন, ১৯২৩' (Official Secrets Act 1923) আৰু এনেকুৱা কেইখনমান আইনে নাগৰিকে তথ্য লাভ কৰাৰ ক্ষেত্ৰত যি প্ৰতিবন্ধকতাৰ সৃষ্টি কৰিছিল, সেইয়া তথ্য জনাৰ অধিকাৰ আইন, ২০০৫ য়ে নাইকিয়া কৰিলে।

## তথ্যৰ অধিকাৰ আন্দোলন

## আইনখনৰ বৈশিষ্ট্য
**নাগৰিকৰ তথ্যৰ অধিকাৰ**

তথ্য জনাৰ অধিকাৰ আইন, ২০০৫ৰ অধীনত নাগৰিকে নিৰ্দিষ্ট মাচুলৰ বিনিময়ত (১) চৰকাৰী কাম-কাজ, নথি-পত্ৰ, দলিল আদি পৰীক্ষা কৰিব পাৰে; (২) দলিল বা নথি-পত্ৰৰ টোকা বা প্ৰমাণিত নকল বিচাৰিব পাৰে; (৩) সামগ্ৰীৰ প্ৰমাণিত নমুনা বিচাৰিব পাৰে; (৪) কম্পিউটাৰ বা তেনে কোনো আহিলাত সংৰক্ষিত হৈ থকা তথ্যৰ নকল ইলেক্ট্ৰনিক উপায়ে (ফ্লপি, ডিস্ক্, ভিডিঅ' কেচেট আদিত) বা প্ৰিণ্ট-আউট যোগে বিচাৰিব পাৰে। 

অৱশ্যে কিছুমান তথ্য লোক কৰ্তৃপক্ষই প্ৰদান কৰিবলৈ বাধ্য নহয়। ৰাষ্ট্ৰীয় নিৰাপত্তা বিঘ্নিত কৰিব পৰা তথ্য; আদালতৰ বাধা থকা বা ফাদিল কৰিলে আদালতৰ গৰিহণাৰ সন্মুখীন হ’বলগীয়া তথ্য; সংসদ বা বিধান মণ্ডলৰ বিশেষাধিকাৰ ভঙ্গ কৰিব পৰা তথ্য; বিদেশী চৰকাৰৰ পৰা গোপনভাৱে পোৱা তথ্য; অনুসন্ধানত বাধাৰ সৃষ্টি কৰিব পৰা তথ্য; নিৰাপত্তাৰ সৈতে জড়িত তথ্য আদি এই আইনৰ অধীনত পাব নোৱাৰি। 

**তথ্য কেনেকৈ বিচাৰিব পাৰে**

তথ্য জনাৰ অধিকাৰ আইন, ২০০৫ৰ অধীনত প্ৰত্যেকটো চৰকাৰী কাৰ্যালয়ত, ৰাজহুৱা খণ্ডৰ বেংক আৰু বীমা প্ৰতিষ্ঠানত একোজন লোক তথ্য বিষয়া নিযুক্তি দিয়া হৈছে। তথ্য প্ৰদানৰ কাম-কাজ এই বিষয়াজনে চোৱা-চিতা কৰে। নাগৰিকে যিকোনো তথ্য বিচাৰি লোক তথ্য বিষয়াৰ ওচৰত আবেদন কৰিব লাগে। আবেদন নিষ্পতিকৰণৰ সময়সীমা ৩০দিন। অৱশ্যে আবেদনৰ বিষয় যদি কোনো ব্যক্তিৰ জীৱন বা স্বত্ব সম্পৰ্কীয় হয়, তেন্তে তথ্য ৪৮ঘণ্টাৰ ভিতৰত যোগান ধৰিব লাগিব। 

যদি নিৰ্দিষ্ট সময়সীমাৰ ভিতৰত লোক তথ্য বিষয়াই আবেদনকাৰীৰ অনুৰোধ ৰক্ষা নকৰে বা লোক তথ্য বিষয়াই ভুল তথ্য দিয়ে বা তথ্য যোগানৰ বাবদ হ’বলগীয়া খৰচৰ হিচাপত ক্ষেত্ৰত আবেদনকাৰী সন্তুষ্ট নহয়, তেন্তে ইয়াৰ বিৰুদ্ধে আপিল কৰিব পাৰি।

## তথ্যসূত্ৰ

## বাহ্যিক সংযোগ
* 
* http://www.sicassam.in/assamese/faqassamese.html  (বি:দ্ৰ: এই সংযোগ কেৱল ইণ্টাৰনেট এক্সপ্ল’ৰাৰতহে খোলা যাব)
* http://www.sicassam.in/assamese/maincharacteristics.html  (বি:দ্ৰ: এই সংযোগ কেৱল ইণ্টাৰনেট এক্সপ্ল’ৰাৰতহে খোলা যাব)

শ্ৰেণী:ভাৰতৰ আইন‎
চালভাড' ডালি

**চালভাড' ডমিনিক ফেলিপ জেচিন্ত ডালি ই ডমিনিচ, মাৰ্কুচ দে পিউবল** (১১ মে', ১৯০৪ – ২৩ জানুৱাৰী, ১৯৮৯), বা অধিক জনাজাত **চালভাড' ডালি** (), আছিল ফিগুৱেৰেচত জন্মলাভ কৰা এজন প্ৰখ্যাত স্পেনীয় কাটালান চিত্ৰশিল্পী। 

ডালি কৌশলগত নক্সাত পাৰ্গত আছিল। তেখেত চাৰিয়েলিজম বা অধিবাস্তৱবাদী ধাৰাৰ অদ্ভুত অথচ চকুতলগা চিত্ৰসমূহৰ বাবে জনপ্ৰিয় হৈ পৰিছিল। ৰেঁনেচা যুগৰ শিল্পীসকলৰ প্ৰভাৱ তেখেতৰ চিত্ৰত পৰা বুলিও কোৱা হয়। তেখেতৰ সৰ্বোৎকৃষ্ট কৰ্ম, *[[দা পাৰ্চিচ্‌টেন্স অৱ মেম'ৰী]]* ১৯৩১ চনত সমাপ্ত হয়। তাৰ উপৰিও তেখেতৰ চলচ্চিত্ৰ, ভাস্কৰ্য আৰু আলোকচিত্ৰ গ্ৰহণতো দখল আছিল যাক বিভিন্ন ক্ষেত্ৰত আন আন বহুতো শিল্পীৰ লগত ফুটাই তুলিছিল। 

ডালিৰ কল্পনাশক্তি আছিল প্ৰচুৰ, লগতে আচহুৱা আচৰণৰ প্ৰতি তেখেতৰ অহেতুক প্ৰীতি আছিল। অপ্ৰকৃতিস্থ ব্যৱহাৰ আৰু মনোযোগ আকৰ্ষণৰ বাবে কৰা ৰাজহুৱা কাম-কাজ কিছুমানে মাজে-সময়ে তেখেতৰ চিত্ৰশিল্পতকৈ অধিক প্ৰচাৰ লাভ কৰিছিল। ইয়াৰ বাবে তেখেত অনুৰাগী আৰু সমালোচকসকলৰ অপ্ৰিয়ভাজন হৈছিল। 

উল্লেখযোগ্য যে এইগৰাকী চিত্ৰকৰৰ 'The Persistence of Memory' নামৰ ছবিখনৰ পৰা অনুপ্ৰাণিত হৈ অসমৰ সংগীতৰ কিম্বদন্তি ভূপেন হাজৰিকাই তেওঁৰ 'জীৱন ঘড়ীৰ প্ৰতিটো পল যেন গলি গলি গ'ল....' শীৰ্ষক গীতটি ৰচনা কৰিছিল। 

## জীৱন

১৯০৪ চনৰ ১১ মেত স্পেইনত চালভাড' ডালিৰ জন্ম হয়।  ডালিয়ে শৈশৱতে চিত্ৰশিল্প অধ্যয়ন কৰিবলৈ লয়। ১৯১৯ চনত ডালিৰ চিত্ৰসমূহৰ প্ৰথমখন ৰাজহুৱা প্ৰদৰ্শনী হয়। ডালিৰ ১৬ বছৰ বয়সত ১৯২১ চনত মাকৰ মৃত্যু হয়। এই ঘটনাই ডালিৰ জীৱনত যথেষ্ট প্ৰভাৱ পেলায়। ১০২২ চনত ডালিয়ে মাদ্ৰিদলৈ গৈ 'Real Academia de Bellas Artes de San Fernando'ত অধ্যয়ন কৰিবলৈ লয়। এই কালছোৱাত ডালিৰ জীৱনত নানাধৰণৰ সংঘাতে দেখা দিয়ে। কিন্তু ইয়াৰ লগে লগে চিত্ৰশিল্পৰ সাধনায়ো পূৰ্ণাংগ ৰূপ পাবলৈ সক্ষম হয়। এই সময়ছোৱাতে ডালিয়ে পেৰিছত পাবলো পিকাছোৰ সান্নিধ্য লাভ কৰে আৰু পৰৰ্ৱত্তীকালৰ চিত্ৰসমূহত ইয়াৰ প্ৰভুত প্ৰভাৱ পৰা দেখা যায়। 

১৯৪৯ চনত ডালি স্পেইনলৈ যায় আৰু জীৱনৰ বাকী কালছোৱা তাতে কটায়। ১৯৮০ চনত ডালিৰ স্বাস্থ্যৰ গুৰুতৰভাৱে অৱনতি ঘটে। ১৯৮২ চনৰ জুন মাহৰ ১০ তাৰিখে ৮৭ বছৰ বয়সত ডালিৰ পত্নী গালাৰ মৃত্যু হয়। গালাৰ মৃত্যুয়ে ডালিৰো জীয়াই থকাৰ স্পৃহা কমাই আনে। ইয়াৰে ফলস্বৰূপে ডালিয়ে আত্মহত্যাৰো চেষ্টা কৰা বুলি জনা যায়। 

১৯৮৯ চনৰ ২৩ জানুৱাৰীত হৃদযন্ত্ৰ বিকল হৈ ডালিৰ ৮৪ বছৰ বয়সত মৃত্যু হয়।

## গেলাৰী

Image:Dalí. Gala.JPG|*গালা ইন দা ৱিণ্ড*' (১৯৩৩)মাৰ্বেলা.
Image:Dalí.Rinoceronte.JPG|*Rinoceronte vestido con puntillas* (1956)Puerto José Banús.
File:Hommage à Newton.jpg|*হ'মেজ টু নিউটন* (১৯৮৫)স্বাক্ষৰিত আৰু সংখ্যাকৃত ভাস্কৰ্য 5/8. Bronze with dark patina.আকাৰ: 388 x 210 x 133cm.UOB প্লাজা, চিংগাপোৰনিউটনলৈ ডালিৰ শ্ৰদ্ধা নিবেদন, উন্মুক্ত বুকু আৰু উলমি থকা হৃদপিণ্ডৰ অৰ্থ হৈছে "মুকলি হৃদয়", খোলা মূৰৰ অৰ্থ "মুকলি মন""—বিজ্ঞানৰ আৱিষ্কাৰ আৰু মানৱৰ অগ্ৰসৰতাৰ সহায়ক দুটা গুৰুত্বপূৰ্ণ কাৰক। 
File:Children-at-Dali-exibition.jpg|ইষ্টানবুলৰ এখন ডালিৰ চিত্ৰ প্ৰদৰ্শনীত ল'ৰা-ছোৱালীৰ ভিৰ


## তথ্যসূত্ৰ

শ্ৰেণী:স্পেইনৰ ব্যক্তি
শ্ৰেণী:চিত্ৰশিল্পী
হৰি-হৰ যুদ্ধ

**হৰি-হৰ যুদ্ধ** অসমত প্ৰচলিত এটা কিংবদন্তি। ভগবান কৃষ্ণ আৰু শিৱৰ মাজত সংঘটিত হোৱা এখন যুদ্ধক লৈ ই প্ৰচলিত। অসমৰ তেজপুৰ নগৰৰ নামৰ উৎপত্তিৰ কাৰণ হিচাবে এই প্ৰবাদ বিখ্যাত।

এসময়ত তেজপুৰত বাণ নামৰ এজন শিৱভক্ত অসুৰ ৰজাই ৰাজত্ব কৰিছিল। বাণ ৰজাৰ জীয়ৰী উষাৰ সৌন্দৰ্য্য আছিল জগত বিখ্যাত। সেয়ে তেওঁৰ সূৰক্ষাৰ কাৰণে দেউতাকে অগ্নিগড় নামে এটা অগ্নিৰ দ্বাৰা আবৃত দুৰ্ভেদ্য দুৰ্গৰ ভিতৰত কঠোৰ প্ৰহৰীৰ মাজত ৰাখিছিল।

এদিন ৰাতি সপোনত ঊষাই এজন সুদৰ্শন ৰাজকোঁৱৰক দেখা পায় আৰু প্ৰেমত পৰে৷ প্ৰিয় সখী, চিত্ৰশিল্পী চিত্ৰলেখাই সখীৰ বিৰহ বেদনা দূৰ কৰিবলৈ তেওঁৰ বৰ্ণনা ক্ৰমে ৰাজকোঁৱৰৰ চিত্ৰ আঁকিলে। অনুসন্ধান কৰি গম পোৱা গ'ল যে সেই কোঁৱৰজন বাণৰজাৰ শত্ৰু, দ্বাৰকাৰ ৰজা, ভগৱান শ্ৰীকৃষ্ণৰ নাতি অনিৰুদ্ধ। চিত্ৰলেখাৰ জৰিয়তেই দুয়োৰে মাজত প্ৰত্যক্ষভাবে প্ৰেমৰ সম্পৰ্ক স্থাপিত হয় আৰু দুয়ো গন্ধৰ্ব প্ৰথামতে বিবাহপাশত আবদ্ধ হয়।

বাণ ৰজাই খঙতে অনিৰুদ্ধক বন্দী কৰি ৰাখে৷ নাতিয়েকক উদ্ধাৰ কৰিবলৈ আহি শ্ৰীকৃষ্ণই বাণৰ লগত যুদ্ধত প্ৰবৃত্ত হয়। বানৰজাক সহায় কৰিবলৈ তেওঁৰ ইষ্টদেৱ ভগৱান শিৱও যুদ্ধত লিপ্ত হয়। কৃষ্ণসেনা আৰু সমানেই শক্তিশালী শিৱসেনাৰ মাজত হোৱা এই অভূতপূৰ্ব ভয়ংকৰ যুদ্ধ দেখি ত্ৰিভূৱন ত্ৰস্তমান হৈ পৰে। অৱশেষত যুদ্ধৰ প্ৰবল্যত সৃষ্টি নাশহোৱাৰ উপক্ৰম দেখি বিশ্বৰ সকলো ঋষি, মুনি আৰু দেৱগণৰ কাতৰ উপাসনাত দুইজন দেৱতা ক্ষান্ত হয় আৰু যুদ্ধ সম্বৰণ কৰে। বাণৰজায়েও নিজৰ ভুল উপলব্ধি কৰি ঊষাক অনিৰুদ্ধলৈ বিয়া দিয়ে।

লোককথামতে 'হৰি-হৰ যুদ্ধ' (হৰি:কৃষ্ণ, হৰ: শিৱ) বুলি জনাজাত দুই প্ৰবল প্ৰতাপী দেৱতাৰ এই ৰক্তক্ষয়ী যুদ্ধত ইমানেই মানুহৰ মৃত্যু হৈছিল যে যুদ্ধক্ষেত্ৰত হেনো তেজৰ ঢল যেন উঠিছিল। কালক্ৰমত এই যুদ্ধস্থান তেজপুৰ বা শোণিতপুৰ বুলি (তেজৰ/শোণিতৰ নগৰ) পৰিচিত হৈ পৰে।

## তথ্যসংগ্ৰহ

শ্ৰেণী:অসমৰ ইতিহাস

শ্ৰেণী:যুদ্ধ
শ্ৰেণী:শোণিতপুৰ জিলাৰ পৰ্যটনস্থলী‎
গোহাঁই টেকেলা গাঁও

**গোহাঁই টেকেলা গাঁও** যোৰহাট মহানগৰৰ পূৱত অবস্থিত এখন সৰু গাঁও। ইয়াৰ দক্ষিণ দিশৰপৰা পশ্চিমলৈ ভোগদৈ নদী বৈ গৈছে। উত্তৰে ৩৭ নং ৰাষ্ট্ৰীয় ঘাঁইপথ আৰু পূবে ২ নং বামুন গাঁও অৱস্থিত।  গোহাঁই টেকেলা গাঁৱত প্ৰায় ৫৮৯ ঘৰত প্ৰায় ২৫৯৩ মানুহে বসবাস কৰে। ধৰ্মৰ দিশৰ পৰা চাবলৈ গ'লে গোহাঁইটেকেলাত মুখ্যতঃ হিন্দু আৰু সম্যক ইছলাম ধৰ্মী লোকৰ বসবাস।

## চাৰিসীমা
* **পূব**: ২ নং বামুন গাঁও
* **পশ্চিম**: 
* **উত্তৰ**: ৩৭ নং ৰাষ্ট্ৰীয় ঘাঁই পথ, চেঙেলিগাঁও
* **দক্ষিণ**: ভোগদৈ নৈ, দুলীয়া গাঁও

## শিক্ষানুষ্ঠান

১০ নং গোহাঁইটেকেলা প্ৰাথমিক বিদ্যালয়।

## বিশিষ্ট লোক
* বাপচন্দ্ৰ মহন্ত
* কেশদা মহন্ত

## তথ্যসূত্ৰ

শ্ৰেণী:অসমৰ গাঁও
শ্ৰেণী:যোৰহাট জিলা
চাৰিআলি উচ্চতৰ মাধ্যমিক আৰু বহুমুখী বিদ্যালয়

**চাৰিআলি উচ্চতৰ মাধ্যমিক আৰু বহুমুখী বিদ্যালয়** শোণিতপুৰ জিলাৰ বিশ্বনাথ মহকুমাৰ অন্তৰ্গত। এ‍ই বিদ্যালয় ১৯৪১ চনত স্থাপন কৰা হৈছিল।  বিদ্যালয়ৰ মুখপত্ৰখনৰ নাম "জাগৰণ"।
 

## ইতিহাস
(বিশ্বনাথ ৰায়ত সভাৰ  কামাখ্যা প্ৰসাদ ত্ৰিপাঠীৰ সভাপতিত্বত ১৭/০২/১৯৪১ তাৰিখে বহা অধিৱেশনৰ প্ৰস্তাৱ অনুসৰি গঠিত)
: যজ্ঞেশ্বৰ বৰঠাকুৰ,
: চন্দ্ৰ কান্ত বৰুৱা (মৌজাদাৰ),
: ভুধৰ শৰ্মা ফুকন,
: থানেশ্বৰ ভাগৱতী,
: কুঞ্জনাথ হাজৰিকা,
: মোহন চন্দ্ৰ শৰ্মা,
: কমিনাথ শইকীয়া,
: দেহিৰাম ভূঞা(মৌজাদাৰ),
: জীৱন চন্দ্ৰ বৰুৱা,
: হৰনাথ হাজৰিকা,
: জ্বালা প্ৰসাদ আগৰৱালা,
: মাণিক চন্দ্ৰ বৰা,
: দেৱেশ্বৰ দাস
: নবীন চন্দ্ৰ ভট্টাচাৰ্য্য-সম্পাদক

এই স্কুল কমিটিখনে প্ৰস্তুতি কমিটি হিচাপে হাইস্কুল স্থাপনৰ যাৱতীয় আঁচনি আৰু নীতি-নিৰ্দেশনা প্ৰস্তুত কৰে। ইয়াৰ পিছত এই কমিটিখনকে সম্প্ৰসাৰিত কৰি বিভিন্ন সময়ত হাইস্কুল কমিটি গঠন কৰা হয়।

## প্ৰধান শিক্ষক/অধ্যক্ষ
বিদ্যালয় প্ৰতিষ্ঠাৰ পৰা বৰ্তমানলৈকে প্ৰধান শিক্ষক আৰু অধ্যক্ষ সকল: 
# ৰমেশ শৰ্মা, বি.এ(প্ৰধান শিক্ষক)
# মনমোহন বৰা, বি.এ.(প্ৰধান শিক্ষক)
# লক্ষীধৰ বৰুৱা,বি.এ.(প্ৰধান শিক্ষক)
# মনমোহন বৰা,বি.এ.(অধ্যক্ষ)
# কল্যান কুমাৰ দেউৰী ভড়ালী,এম.এ,বি.টি.(অধ্যক্ষ)
# তিলক চন্দ্ৰ শৰ্মা,বি.এ,বি.টি.(ভাৰপ্ৰাপ্ত অধ্যক্ষ)
# কল্যান কুমাৰ দেউৰী ভড়ালী,এম.এ,বি.টি.(অধ্যক্ষ)
# বিদ্যালয় সমুহৰ পৰিদৰ্শক/উপ পৰিদৰ্শক মহোদয়(ভাৰপ্ৰাপ্ত অধ্যক্ষ)
# সোনাৰাম ভূঞা, এম.এচ.চি.(ভাৰপ্ৰাপ্ত অধ্যক্ষ)
# যোগেন চন্দ্ৰ শৰ্মা,বি.এচ.চি,এম.এ.(ভাৰপ্ৰাপ্ত অধ্যক্ষ)
# সদানন্দ দাহাল,এম.এ.(ভাৰপ্ৰাপ্ত অধ্যক্ষ)
# যোগেশ্বৰ বৰা,এম.এচ.চি.(ভাৰপ্ৰাপ্ত অধ্যক্ষ)
# লক্ষীপ্ৰভা শৰ্মা,এম.এ.(ভাৰপ্ৰাপ্ত অধ্যক্ষ)
# ব্ৰিজলাল শৰ্মা,বি.এ,বি.এড.(ভাৰপ্ৰাপ্ত অধ্যক্ষ)
# লক্ষীপ্ৰভা শৰ্মা,এম.এ.(ভাৰপ্ৰাপ্ত অধ্যক্ষ)
# বিদ্যালয় সমুহৰ পৰিদৰ্শক মহোদয়(ভাৰপ্ৰাপ্ত অধ্যক্ষ)
# ব্ৰিজলাল শৰ্মা, বি.এ, বি.এড(ভাৰপ্ৰাপ্ত অধ্যক্ষ)
# সত্যেন্দ্ৰ হাজৰিকা এম.এ, বি.এড(ভাৰপ্ৰাপ্ত অধ্যক্ষ)

## বৰ্তমান কৰ্মৰত শিক্ষক-কৰ্মচাৰী সকল
বিষয় শিক্ষক
# সৰ্ব্ব শ্ৰী    বিষ্ণু উপাধ্যায়  ( ইংৰাজী)
# গদাধৰ শৰ্মা (ৰসায়ন বিজ্ঞান)
# ড৹ক্ষেমৰাজ নেপাল(সংস্কৃত)
# দ্বিজেন চন্দ্ৰ হাজৰিকা (জীৱ বিজ্ঞান)
# লক্ষী প্ৰভা শৰ্মা(অসমীয়া)
# স্বপ্না বৰা দাস( ইংৰাজী)
# শশীপ্ৰভা বৰা  (পদাৰ্থ বিজ্ঞান)
# দ্বিজেনমহন্ত(অৰ্থবিজ্ঞান)
# সত্যেন্দ্ৰ হাজৰিকা(বুৰঞ্জী)
# অসিম বৰা    (ভূগোল)
সহকাৰী শিক্ষক     
# লাৱন্য হাজৰিকা
# সৰস্বতী হাজৰিকা                
# দিলীপ কুমাৰ ভূঞাঁ 
# প্ৰদীপ বাঢ়ৈ
# দুৰ্গেশ্বৰ ওজা
# পাৰুল বৰা
# ৰূপালী শইকীয়া
# ৰাতুল শৰ্মা
# মঞ্জুদেৱী শৰ্মা
# ম: নৌচাদ আহমেদ
# ৰণ্টু শৰ্মা
# সন্ধ্যা ছেত্ৰী
# বৰুণ কুমাৰ বৰা
# জয়ন্ত শৰ্মা
# ৰূপাৰাণী হাজৰিকা
# পবিত্ৰ শইকীয়া
# যামিনী বাঢ়ৈ
# জীতেন শইকীয়া
উচ্চবৰ্গ সহায়ক :
#  বুধীন্দ্ৰ শৰ্মা
# বৰ্নালী বৰা
চতুৰ্থ শ্ৰেনীৰ কৰ্মচাৰী :
# শ্ৰীযজ্ঞেশ্বৰ দাস
# শ্ৰীবীৰেন বড়ো
# শ্ৰীমুকুন্দ ভড়ালী
# শ্ৰীমুকুন্দ বৰা
# শ্ৰীভুৱন কোঁচ
# শ্ৰীদুৰ্গা গিৰী(নৈশ চকীদাৰ)

## তথ্যসূত্ৰ

## বাহ্যিক সংযোগ
* দ্বীজেন মহন্তৰ, শিক্ষক, ব্যক্তিগত ব্ল’গ

শ্ৰেণী:বিশ্বনাথ‎
শ্ৰেণী:অসমৰ বিদ্যালয়সমূহ
বিশ্বনাথ ক্ষেত্ৰ

**বিশ্বনাথ ক্ষেত্ৰ** বিশ্বনাথ চাৰিআলি নগৰৰ পৰা প্ৰায় ১০ কি:মি: দক্ষিণৰ এখন প্ৰাচীনতম পবিত্ৰ স্থান। বিশ্বনাথ ক্ষেত্ৰত থকা বিভিন্ন শিলৰ গাঁত বিলাকে প্ৰমান কৰে যে আদিম কালত ই আছিল অষ্ট্ৰিক সকলৰ বাসস্থান। খাছী-চিণ্টেংসকলেই বিশ্বনাথৰ শিলৰ গাঁতবোৰ খান্দি তেওঁলোকৰ মৃতসকলৰ পবিত্ৰ অৱশেষ এইবোৰত সংৰক্ষণ কৰিছিল আৰু যথানিয়মে পূজা কৰিছিল। পৰবৰ্তী সময়ত মংগোলীয় সকল আহিল। তেওঁলোকৰ হেঁচাত খাছী সকল আতঁৰি মেঘালয় পালেগৈ। মংগোলীয় সকলেও এই স্থান সেৱা সৎকাৰৰ স্থান হিচাপে বাচি ল'লে। ইয়াৰ পাছত জগৎপতি গৰুড়ধ্বজ নামৰ কোনো আৰ্যপুত্ৰই পশ্চিম ফালৰ পৰা আহি বিশ্বনাথত হয়গ্ৰীব নামৰ এক অসুৰৰ লগত যুদ্ধ কৰি, হয়গ্ৰীবক বধি এই তীৰ্থত আৰ্য্য সংস্কৃতিৰ বীজ ৰোপণ কৰি মণিকুট(হাজো)লৈ গমন কৰিলে।

দশম শতিকামানত ৰচিত কালিকাপুৰাণত বিশ্বনাথ হিন্দুধৰ্মৰ এখন প্ৰধান তীৰ্থক্ষেত্ৰ হিচাপে উল্লেখ হোৱা দেখা যায়। ১৬শ শতিকামানত ৰচিত যোগিনীতন্ত্ৰত কামৰূপাত্মক কাশী বিশ্বেশ্বৰ অৰ্থাৎ অসমৰ কাশী বিশ্বনাথ মন্দিৰত বলীপুত্ৰ বাণে দ্বাৰপাল হিচাপে থকা আৰু তেওঁৰ লগত এক বাহ্লিক কন্যা কীৰ্মিৰ মিলন কাহিনী এটা বৰ্ণিত আছে।
:
আহোম ৰাজত্বত বিশ্বনাথ ক্ষেত্ৰত কেবাটাও দৌল-দেৱালয় নিৰ্মান কৰা হৈছিল। আহোম স্বৰ্গদেউ ৰাজেশ্বৰ সিংহই বিশ্বনাথত ১৮ খন দেৱালয় দৰ্শন কৰিছিল বুলি জনা যায়। ১৮৪২ চনত ব্ৰিটিছ কমিছনাৰ জেনকিন্সে লিখা এখন পত্ৰত বিশ্বনাথত ২৭খন দেৱালয়ৰ কথা উল্লেখ কৰিছে।"পবিত্ৰ অসম" পুথিত সৰ্বানন্দ ৰাজকুমাৰ দেৱে বিশ্বনাথৰ ৩০ খন দেৱালয়ৰ নাম এইদৰে ইল্লেখ কৰিছে : উমা, চক্ৰেশ্বৰ, হৰিহৰ-কৰ্দমেশ্বৰ, বাসুদেৱ, নাংগলেশ্বৰ, ভৈৰৱেশ্বৰ, বাঘেশ্বৰী, সিদ্ধেশ্বৰ, বিশ্বনাথ, চণ্ডী, কমলেশ্বৰ, শিৱনাথ, মুক্তিনাথ, বানেশ্বৰ(বৰদ'ল), জাগ্ৰা, বুঢ়ামাধৱ(প্ৰতাপগড়), কালভৈৰৱ, বীৰভদ্ৰ(বৰলাশিল), জোঙাশিল, পুৰ্বশংকৰ, সূৰ্য্যমাধৱ, অন্নপূৰ্ণা, গনেশ, বৃষধ্বজ, কাশীনাথ, উদ্ৰেশ্বৰ, গৌৰীবল্লভ, বিষ্ণু, দুৰ্গাশক্তি আৰু মংগল চণ্ডিকা।

বৰ্তমান ক্ষেত্ৰস্থ অৱশেষ দেৱালয়, ইয়াত জড়িত তাম্ৰপত্ৰ আৰু অন্যান্য স্মৃতিচিহ্ন বিলাকৰ পৰা ইয়াত সৰ্ব্বমুঠ এঘাৰটা মন্দিৰ আহোম যুগত নিৰ্মিত বুলি নি:সন্দেহে ক'ব পাৰি।বিশ্বনাথক আহোম ৰাজ্যৰ সৰ্বশ্ৰেষ্ঠ তীৰ্থক্ষেত্ৰ জ্ঞান কৰি ইয়াত নানা ধৰ্মীয় কাৰ্য্য অনুষ্ঠিত কৰাৰ উপৰিও নিজাকৈ একোটা কীৰ্তিচিহ্ন ৰাখি থৈ যোৱাৰ চেষ্টা কৰিছিল।

## বিশ্বনাথ ক্ষেত্ৰত থকা বিভিন্ন ধৰ্মীয় স্থানসমূহ
# উমাবন বা উমাটুমনি
# বিশ্বনাথ শিৱলিংগ
# কালভৈৰৱ
# চণ্ডী মন্দিৰ

## তথ্য সংগ্ৰহ

## বাহ্যিক সংযোগ
এই বিষয়ৰ এটি ভিডিঅ' চাওক।

শ্ৰেণী:অসমৰ ইতিহাস
শ্ৰেণী:অসমৰ ধৰ্মীয় স্থান
শ্ৰেণী:শোণিতপুৰ জিলাৰ পৰ্যটনস্থলী‎
তিনিচুকীয়া

**তিনিচুকীয়া** () অসমৰ এখন মুখ্য নগৰ আৰু পৌৰসভা অঞ্চল। ই অসমৰ এক মুখ্য উদ্যোগিক নগৰ। তিনিচুকীয়া জিলাৰ সদৰ। চহৰখনৰ পুৰণি নাম বেংমৰা যি মটক ৰাজ্যৰ ৰাজধানী আছিল। তিনিচুকীয়া নামৰ উৎপত্তি চহৰখনৰ পশ্চিমত থকা তিনিকোণীয়া নামৰ তিনিটা চুক থকা পুখুৰী এটাৰ পৰা হৈছে। ১৮৮৪ চনত ডিব্ৰু-শদিয়া ৰেলপথ প্ৰতিষ্ঠাৰ পাছত চহৰখনৰ প্ৰভুত আৰ্থ-সামাজিক পৰিবৰ্ত্তন হ'বলৈ লয়। 

## আলোকচিত্ৰ ভঁৰাল

Image:Tilinga-Temple.jpg|A view of Tilinga Mandir
Image:Dibru River.jpg|A View of the Dibru River
Image:A locality in tinsukia.jpg|A locality in Tinsukia





## তথ্য সংগ্ৰহ

## বাহ্যিক সংযোগ

* Tinsukia district official website
* Tinsukia Mirror website 
* Tinsukia Mirror FB Page

শ্ৰেণী:অসমৰ নগৰ-মহানগৰ
নগাঁও

**নগাঁও**() ঐতিহাসিকভাৱে **বান³ আন মাও²** () মধ্য অসমৰ এখন উল্লেখযোগ্য চহৰ। প্ৰাচীনকালত নল-খাগৰিৰে ভৰা এই ঠাইডোখৰক খাগৰিজান বুলি জনাজাত আছিল। মোমাই তামুলী বৰবৰুৱাই নতুনকৈ পতা গাওঁকেইখনমান লগ লগাই নগাঁও অঞ্চলৰ সৃষ্টি কৰিছিল। শ্ৰীমন্ত শংকৰদেৱৰ জন্মস্থান "বৰদোৱা" লগতে কেইবাজনো অসমীয়া সংস্কৃতিৰ সাধকৰ জন্ম নগাঁৱত হৈছিল। 

নগাঁও জিলা দুটা মহকুমা― নগাঁও সদৰ আৰু কলিয়াবৰেৰে গঠিত।

## ভূগোল
ব্ৰহ্মপুত্ৰ নদীৰ উপনদী কলং নগাঁৱৰ মাজেদি বৈ গৈছে আৰু নগৰ খনক দুটা অংশত বিভক্ত কৰিছে: নগাঁও আৰু হয়বৰগাঁও।

## পৰিবহণ
### পথ
নগাঁও নগৰৰ ৰাষ্ট্ৰীয় ঘাইপথ ব্যৱস্থা ৰাষ্ট্ৰীয় ঘাইপথ ৩৭ আৰু ৰাষ্ট্ৰীয় ঘাইপথ ৩৬-এ অসমৰ গুৰুত্বপূৰ্ণ স্থানসমূহৰ লগত যাতায়ত সংযোগ কৰিছে। বাছ পৰিবহণে নগৰখনক অসমৰ অন্যান্য অঞ্চলসমূহৰ লগত সংযুক্ত কৰিছে। 

### ৰে’লপথ
নগাঁও নগৰত দুটা ৰে’ল ষ্টেচন আছে― এটা নগাঁও চহৰত আৰু আনটো হয়বৰগাঁৱত। আনহাতে নিকটৱৰ্ত্তী জংচনটো হৈছে চাপৰমুখ ৰে’ল জংচন। চাপৰমুখ জংচনটো নগাঁও চহৰৰ পৰা প্ৰায় ২৮ কি:মি: দূৰৈত অৱস্থিত। এই জংচনৰ মাজেদি বহুতো দূৰণিবতীয়া ৰে’ল চলাচল কৰে। 

### বিমানবন্দৰ
তেজপুৰ বিমানবন্দৰ আৰু লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ হৈছে নগাঁৱৰ ক্ৰমে নিকটতম দেশীয় আৰু আন্তঃৰাষ্ট্ৰীয় বিমানবন্দৰ। 

## ৰাজনীতি
নগাঁও নগৰ নগাঁও (লোকসভা সমষ্টি)ৰ অন্তৰ্গত। ভাৰতীয় জাতীয় কংগ্ৰেছৰ প্ৰদ্যুত বৰদলৈ নগাঁও লোকসভা সমষ্টিৰ বৰ্তমানৰ সাংসদ।  

## শিক্ষা
আধুনিক শিক্ষা ব্যৱস্থা নগাঁও জিলাত ঊনবিংশ শতিকাতে আমেৰিকান বেপ্টিষ্ট মিশ্যনাৰী মাইল্‌ছ ব্ৰনছন আৰু নাথান ব্ৰাউনৰ নেতৃত্বত সূচনা হয়। অসমীয়া সাহিত্যৰ এজন বিশিষ্ট ব্যক্তি আনন্দৰাম ঢেকিয়াল ফুকনে জীৱনৰ অধিকাংশ সময় নগাঁৱত অতিবাহিত কৰিছিল। আনহাতে অসমীয়া বুদ্ধিজীৱী গুণাভিৰাম বৰুৱাই প্ৰায় দুই দশক ধৰি নগাঁৱত অসমীয়া সাহিত্যৰ বিকাশত কৰ্মৰত আছিল। 

### বিদ্যালয়
অসমৰ প্ৰাচীনতম বিদ্যালয় নগাঁও মিশ্যন উচ্চ বিদ্যালয় ১৮৪৬ চনত মাইল্‌ছ ব্ৰনছনে প্ৰতিষ্ঠা কৰিছিল। ইয়াৰোপৰি ইয়াত অসমৰ তৃতীয় প্ৰাচীন বিদ্যালয় ১৮৬৫ চনত প্ৰতিষ্ঠিত নগাঁও চৰকাৰী উচ্চতৰ মাধ্যমিক বালক বিদ্যালয় অৱস্থিত। নগাঁৱৰ অন্য এক প্ৰাচীন বিদ্যালয় হৈছে ড'চন উচ্চ মাধ্যমিক আৰু বহুমুখী বিদ্যালয়। 

### প্ৰখ্যাত ইংৰাজী মাধ্যমৰ বিদ্যালয়
*কেন্দ্ৰীয় বিদ্যালয়, নগাঁও 
*খ্ৰীষ্ট জ্যোতি বিদ্যালয় 
*নগাঁও মিশ্যন উচ্চ বিদ্যালয়
*লিটিল ফ্লাৱাৰ স্কুল
*নগাঁও ইংলিছ একাডেমী

### মহাবিদ্যালয়
নগাঁৱৰ প্ৰসিদ্ধ মহাবিদ্যালয় হৈছে নগাঁও মহাবিদ্যালয়। এই মহাবিদ্যালয় নগৰৰ মাজমজিয়াত অৱস্থিত। আন মহাবিদ্যালয়সমূহৰ ভিতৰত আনন্দৰাম ঢেকিয়াল ফুকন মহাবিদ্যালয়, খাগৰিজান মহাবিদ্যালয়, নগাঁও ছোৱালী মহাবিদ্যালয়, নগাঁও গোপীনাথ দেৱ গোস্বামী বাণিজ্য মহাবিদ্যালয়, নগাঁও আইন মহাবিদ্যালয়, অসম হোমিওপেথিক চিকিৎসা মহাবিদ্যালয় আদি উল্লেখযোগ্য। 

## ক্ৰীড়া
নগাঁৱৰ মূল ক্ৰীড়া স্থলী নুৰুল আমিন ষ্টেডিয়াম প্ৰয়াত খেলুৱৈ নুৰুল আমিনৰ নামত নামকৰণ কৰা হৈছে। এই ষ্টেডিয়ামত প্ৰতি বছৰে সন্মানজনক স্বাধীনতা দিৱস কাপ ফুটবল প্ৰতিযোগিতা আয়োজিত হয়। প্ৰতিযোগিতাখনত দেশৰ বহুতো আগশাৰীৰ ফুটবল দলে অংশগ্ৰহণ কৰে।

## বিশিষ্ট ব্যক্তি
*শ্ৰীমন্ত শংকৰদেৱ - ধৰ্ম প্ৰচাৰক, সমাজ সংগঠক
*ড॰ ভবেন্দ্ৰ নাথ শইকীয়া - ঔপন্যাসিক, গল্পকাৰ, নাট্যকাৰ
*যতীন বৰা - অভিনেতা
*খগেন মহন্ত - গায়ক
*লক্ষ্মীনাথ বেজবৰুৱা - কবি, লেখক, ঔপন্যাসিক
*মহিম বৰা - লেখক
*প্ৰফুল্ল কুমাৰ মহন্ত - ৰাজনীতিবিদ
*পাপন - গায়ক
*ভোগেশ্বৰী ফুকননী -  স্বাধীনতা সংগ্ৰামী
* ৰত্নকান্ত বৰকাকতী - কবি

## তথ্য সংগ্ৰহ

## বাহ্যিক সংযোগ

শ্ৰেণী:অসমৰ নগৰ-মহানগৰ
শ্ৰেণী:নগাঁও জিলা